Liburutegia berriro izan da saritua irakurketa sustatzeko "María Moliner" proiektu lehiaketan — Kultura — Eibarko Udala\nLiburutegia berriro izan da saritua irakurketa sustatzeko "María Moliner" proiektu lehiaketan\nKultura Ministerioak irakurketa bultzatzeko ekimen onenetarikotzat hartu du "Gota a gota, inculcando el valor de la lectura’” proiektua.\nEibarko Juan San Martin Udal Liburutegiak Maria Moliner saria jaso du 2018an ere. Maria Moliner saria Hezkuntza, Kultura eta Kirol Ministerioak antolatzen du urtero irakurketa sustatzeko, eta 50.000 biztanletik beherako liburutegiek irakurketa bultzatzeko antolatzen dituzten ekimen onenak saritzen ditu. Juan San Martin liburutegiak aurten aurkeztu duen proiektuak “Gota a gota, inculcando el valor de la lectura" izenburua du, eta bereziki umeei eta gazteei zuzenduta dago.\nEuskal Autonomia Erkidegoan saria lortu duten bederatzi liburutegietako bat da Eibarkoa; Gipuzkoako liburutegi bakarra. Ez da lehenengo aldia Juan San Martin Liburutegiak María Moliner lehiaketako sarietakoren bat irabazten duena; izan ere, aurten hamalaugarrenez lortu du saria. 2003 eta 2018 urte bitartean lortu ditu guztiak, 2011. urtean izan ezik. Saria 1.706,66 eurokoa da, zeintzuk Liburutegirako liburuak erosteko bakarrik erabili beharko diren.\nUrtean zehar antolatzen diren irakurketa sustatzeko jarduerak programa iraunkor baten osagaiak dira. Horrekin lortu nahi da erabiltzaileek liburutegira etortzeko ohitura har dezaten, bai topagune antzera erabiltzeko, bai irakurgaien bila.\nLiburutegiko ohiko programazioan honako hauek izaten dira: irakurketa-klubak, irakurketa sustatzeko lehiaketak, ipuin-kontalarien saioak, liburu aurkezpenak eta hitzaldiren bat edo beste. Aldi berean, kanpaina bereziak egiten dira udalean antolatzen diren efemeride edo ekitaldi konkretuei lotuta. Ildo horretan, aipatzekoak dira une honetan Liburutegian ditugun bi interesgune: bata, Indarkeria Matxisten Aurkako Nazioarteko Eguna dela eta, eta bestea, emakume eibartarren argitalpenak biltzen dituena, “Eibarko emakumeen aztarnak” erakusketa dela eta.\nHeldu zein ume eta familiei daude zuzenduta antolatzen diren jarduerak. Eguneroko erabiltzailea fidelizatzea bilatzen da, baina baita Liburutegia ezagutzera ematea inoiz etorri ez direnak etortzen has daitezen.\nProiektura aurkeztutako jarduerak\nAurten, proiektura aurkeztutako jarduerak askotarikoak izan dira. Irakurketa sustatzeko atalean honako jarduera hauek egin dira: Bularretik Mintzora programa; Liburua, kulturarako sarbidea; Li(buru-hausgarriak) lehiaketa; Zapatuko ipuina; Umeentzako Irakurketa klubak (Azalerako ipuinak, Liburuen poltsa, Paperezko hegoak); Haur eta Gazte Liburuaren Nazioarteko Eguna; Pertsona helduentzako gaztelerazko Irakurketa kluba; “Idazlearekin harixa emoten” euskarazko Irakurketa kluba; Liburuaren Nazioarteko Eguna; eta Hitzaldiak eta liburu aurkezpenak. Gizarte-inklusio atalean honako jarduera hauek egin dira: Irakurketa errazeko klubak; “Itsaspeko bihotzak” areto literarioa; eta Elegunea. Amaitzeko, "Liburutegiaren lan ona" izeneko atalaren barruan dauden jarduerak dira "eLiburutegia", “Liburu Artean” Liburutegi tailerra, dokumentu erakusketak interesguneetan, erabiltzaileen formakuntzarako tailerrak eta "Irakurtzen itxaroten dut".\netiketak: saria, María Moliner, Eibar, Juan San Martin Liburutegia


Gaurko eta biharko lanuzteekin, 246 egun egingo dituzte greban Gipuzkoako zentroetako beharginek - Zumaia - Baleike.eus\nGaurko eta biharko lanuzteekin, 246 egun egingo dituzte greban Gipuzkoako zentroetako beharginek\nDorleta Agiriano Lai 2020-12-10 14:40\nEskualde mailako protesta Zarautzen egin dute langileek gaur eguerdian (Dorleta Agiriano Lai)\nGrebara jo dute berriz adinekoen egoitzetako langileek, sektorea duin egitea aldarri. Gaurko eta biharko dituzte deituta grebak, eta hainbat herritan egin dituzte bilkurak; Urola Kostan, Zarautzen elkartu dira.\nBlokeatuta jarraitzen du sektoreko lan-hitzarmenaren gaineko negoziazioak, eta langileek salatu dute haien eskakizunei entzungor egin dietela Gipuzkoako Foru Aldundiak eta enpresek. Gaurko eta biharko lanuzteekin, 246 egun egingo dituzte greban Gipuzkoako zentroetako beharginek.\nGaurkoan, Zarautzen egin dute protesta eskualdeko beharginek, eta sektorea duin egitea exijitu dute berriz; besteak beste, langile kopurua handitzea eskatu dute, pandemia garaian sektorean azaleratu diren "egiturazko" gabeziei aurre egiteko.\nZarauzko Maria Etxetxiki eguneko zentroko langile batekin, Zumaiako Otezuri egoitzako langile batekin eta Orioko eguneko zentroko langile batekin hitz egiteko aukera izan du gaur hedabide honek. Elkarrizketa, laster irakurgai Baleike.eusen.


Sagardotegi denboraldia irauliz, sagar moreak prest\nSagar moreak izeneko sarea sortu da, sagardotegi garaia iraultzeko prest! Beherago ikus dezakezu beraien irakurketa.\nSagardotegi denboraldia irauliz, sagar moreak prest!\nSagardotegi denboraldia iritsi da gure herrira. Hernaniko kaleak, tabernak eta plazak festaz eta sagardozaleez bete dira. Giro bikaina izan zitekeen hori benetan erasoz beteriko eremua da; izan ere, normaltzat hartzen diren eraso sexista ugari eta anitzak gertatzen dira etengabean (lizunkeriak, ukitzeak, belarri-janak, etab).\nIndarkeria matxistaz ari gara. Sistema hetero-patriarkalaren oinarria eta sostengua den eta emakumeon askatasuna mugatzea zein kontrolatzea jo puntu duen indarkeria bera. Eta gu nazkatuak gaude! Emakumeok eta feministok sagardotegi garaia gustukoa dugu, festa ere bai, eta gure herriko kaleetan gauez nahiz egunez lasai eta aske bizi nahi dugu!\nEta argi dugu. Erasotzaileei aurre egingo diegu, jarrera matxista guztiak salatuko ditugu eta emakumeon arteko sarea sustatuz eta autodefentsa feministari ekinez askeak izango gara.\nErasotzaileak, babosoak, maromoak, nazkanteak… Hernanin ez duzue lekurik, ez zarete ongi etorriak eta aurrean izango gaituzue!\nSagardotegietara eta Hernaniko jai girora zatozten emakume feminista guztiei dei egiten dizuegu saretu gaitezen eta denon artean erantzun dezagun sagardotegi denboraldi aske eta sano baten alde! Aldarrikapena kalean egon dadin, aurten ere, hainbat ekintza antolatu ditugu. Batu zaitezte sagar moreen ekintzetara:\nOtsailaren 25ean, Martxoaren 18an eta Apirilaren 22an…\n…. 12.00tan Plaza Berrin mahai informatiboa eta 12.30etan kalekintza Plaza Berritik hasita.\nApirilaren 22an Emakumeon txotx afari pototentea…\n.... 19.00tan kalekintza eta ondoren, 21.00tan afari beganoa\nSagar moreak (Hernaniko txotx denboraldiko asanblada feminista)


Lemoiz - Hiruka.eus\nPolitika 2008-01-10 13:35\nAstelehenean 30 urte beteko dira David Alvarez Peña Guardia Zibilarekin izandako tiroketan jasotako zaurien ostean hil zela\nUkberri\t David Alvarez Peña, ETAko militantea, Lemoizko zentral nuklearraren aurkako ekintza batean zauritu eta hilabete batera hil zen Basurtuko ospitalean. Astelehenean 30 urte beteko dira, Uribe Kostako Amnistiaren Aldeko Mugimenduak Etengabe bitakoraren bitartez gogoratu duenez. 1977ko abenduaren 18an, igandean, lau gazte zentral nuklearraren aurkako atentatua prestatzen ari ziren. Aurreneko tiroa goizeko 6:20ak aldera entzun zen, eta atzenekoa hamar minutu beranduago. Hamar gizon, sei goardia zibil eta lau laguneko komandoa, elkarri tiroka ari ziren. Goardia Zibilaren egoitzako ateari eraso egitera zihoala, hurbileko barrakoi batetik bi agenteek egindako tiroek ezustean harraptu zuten komandoa. ETAko militanteek ez zituzten bi hauek ikusi. Goizeko 6:30ean dena amaitua zen. David Alvarez Peña lurrean zetzan, oso larri zaurituta. "Behin ospitalean Guardia Zibilen jazarpen eta presioen ondorioz hil zen David", errepresioaren aurkako erakundeak salatu duenez. Argazkian, David Alvarez Peña adiskideekin mendian / Etengabe.\nKirolak 2007-11-16 20:03\nEuskaltel-Euskadik trebatuko du Ibon Lavin txirrindulari lemoiztarra\nUkberri\t 2008ko denboraldian beka jasoko duten txirrindularien artean, Ibon Lavin lemoiztarra (argazkian) aukeratu du Euskadi Txirrindularitza Fundazioak. Erakundeko arduradunek adierazi dutenez, "ahal den laguntza guztia izango du eskualdeko kirolariak entrenatzeko metodoetan, ahalegin testetan, balorazio fisiologikoetan...". Besteak beste, Alvaro Gonzalez de Galdeano eta Josu Larrazabal (prestatzaile fisikoa) eta Euskaltel-Euskadi txirrindularitza taldeko zerbitzu medikoen ardurapean egongo da Lavin. Erabakia Andrakan hartu zuten azaroaren 7an, eta ekitaldian Euskaltel-Euskadiko Miguel Madariaga, Igor eta Alvaro González de Galdeano, Jesus Aizkorbe eta Josu Larrazabal; Aitor Eiguren zinegotzi lemoiztarra; Javier Madariaga (Andraka kirol taldea); eta Ibon Lavin txirrindularia bera izan ziren, bere aita Segundo lagun zuela. Baita Juan Luis Goenaga eta Naturgas txirrindulari taldeko arduradunak ere.\nKirolak 2007-11-16 19:25\nLemoizko zentral nuklearraren uretan egingo da EHSF Bodyboard zirkuitoko azken proba\nUkberri\t Astelehenean hasi zen El Diario Vasco Euskal Bodyboard zirkuitoko laugarren eta azken probarako itxaronaldia. Jardunaldi horretarako, eszenatoki berria estreinatuko dute aurten, gainera. Euskal Herriko Surf Federazioak jakinarazi duenez, Lemoizko zentral nuklearraren aurreko urak aukeratu dituzte horretarako. "Oso olatu preziatua da bertokoa, batez ere modalitate hau praktikatzen dutenentzat. Baldintzak egokiak badira ikuskizun bikaina izango dugu", azaldu dute. Bitartean, Galeako olatuaren zain jarraitzen dute surflariek. Argazkian, Lemoizen txapela janzteko aukera handiak ditu David Perez sopeloztarrak / EHSF.\nPolitika 2007-09-24 21:01\nLemoizko zentral nuklearraren aurkako borrokaren argazki erakusketa estreinatu dute Bilbon\nUkberri\t Ekologistak Martxan erakundeak “25 urte Lemoizen itxieratik! 25 urte nuklearrik gabe!” argazki erakusketa estreinatu du gaur goizean Bilboko Zazpi Kaleetako Burtsa eraikinean, Pilota kaleko 10. zenbakian. Erakusketa larunbatera arte egongo da zabalik eta bertan, 1972 eta 1984 urteak bitartean Lemoizko zentral nuklearraren aurka izandako borroka gogoratu eta ezagutu ahal izango da, garaiko lekukotasun grafikoaren bidez. Ordutegia 9etatik 13etara izango da goizez. Arratsaldez, berriz, 4etatik 9etara izango da erakusketa ikusteko aukera.\nIritzia 2007-09-21 19:23\nFredi Paya: "Kultur erreserbak"\nUkberri\t Bizkaian gertatutako tragedia greziarra. Lemoizko Andraka auzo erabat euskaldunean, etxebizitzarik eraikitzeko baimenik ez zuen izan berrogeita hamargarren hamarkada osteko belaunaldiak. Ondorioz, herritik kanpora bizitzera joan behar izan zuten; gehienak Mungiara joan ziren eta gainontzekoak Getxo ingurura. Orain urte gutxi txaletak eraikitzen hasi zen Bilbo eta Getxo inguruko jendea. Bertako aitite-amamekin batera, ospa egin behar izan zuen belaunaldiaren lekua hartu eta, biologiak agintzen duenean, Andrakako biztanle bakar bihurtuko dira. Adibide bat baino ez da, baina gure geografiako leku askotan jazotzen dabilen anomalia kulturala islatzen du. Ordezkatze horrek sortzen dituen ondorio ugarietatik, bakarrean zentratu gura nuke. Argazkia: Koska irratia.\nKultura 2007-07-12 23:08\nBost egunez luzatuko dira Armintzako Karmen jaiak\nUkberri\t Txupina botaz eta txosna zabalduz eman diete hasiera Armintzan, arratsaldeko 7etan, astelehenera arte luzatuko diren Karmen jaiei. Herri triatloiaren ostean (19:30), berriz, otarrain gozoa dastatzeko aukera dute orain bertokoek, indarrak hartu eta, herri txikiteoan eztarria bustita, txosnan izango den musikaldiarekin dantzan eta algaraka aritzeko. Armintza arrantza-herria denik ezin da ukatu: sardin erreekin sabelak beteko aukera izango dute, arratsaldero, portuan batzen direnek. Karmen egunean, berriz, itsasora irtengo da prozesioa, lore eskaintza egiteko, ohiturari eutsiz. Baina, azken urteotan bertara kanpotarrak erakarri dituen ekitaldia, duda barik, Txapel Reggae ekitaldia izan da. Larunbatean, Skasak, The Tostones, Eclipse Reggae, La Familia Iskariote eta Akatz Reggae Band taldeek emango dute kontzertua, 23:00etatik aurrera. Argazkia: Lemoiz.net.\nJendartea 2007-06-29 21:47\nEzker Batua eta Aralarrek ere gaitzetsi dute Lemoizen ziklo konbinatuko zentrala jartzea\nUkberri\t Aurretik Ezker abertzaleak eta Eguzki, Ekologistak Martxan, Talaia eta Txipio Bai kolektibo ekologistek egin bezala, gaur Ezker Batua eta Aralarreko kideek beraien ezetza eman diote Iberdrolak Lemoizen ziklo konbinatuko zentrala jartzeko aukerari eta proiektua "apustu ekonomiko hutsa" dela salatu dute. Jose Ferrera (EB) eta Josu Murgia (Aralar) Bizkaiko Batzar Nagusietan koalizioak dituen ordezkariak ziklo konbinatuko zentrala egitearen aurka agertu dira gaur goizean. Haien ustez, Iberdrolak zentral nuklearraren hondakinak dauden ingurunean egin nahi duen proiektua "gutxi batzuei ekarriko dizkie onurak eta herritarren gehiengoari egingo dio kalte; batik bat, inguruan bizi direnei". Horren ordez, eta zentral nuklearraren lekuan zer egitea deliberatzeko, gizarte eztabaida piztearen alde azaldu dira EB eta Aralar.\nJendartea 2007-06-27 21:45\nLemoizko proiektua baztertzeko eskatu diote Iberdrolari\nUkberri\t Lemoizko zentral nuklearra itxi zenetik 25 urte igaro direla, horren gaineko jardunaldiak burutu zituen, joan den aste hasieran, Ekologistak Martxan taldeak, eta orain, erakusketa jarri dute Bilboko Pilota kaleko Ekoetxean. Izan ere, haren "mamua" oraindik dirau: Iberdrolak behin baino gehiagotan adierazi du bertan ziklo konbinatuko zentral termikoa jartzeko asmoa. Bada, solasaldiek emaitzak izan dituztela ematen du. Berriak ezezik, beste hainbat komunikabideek ere zabaldu dutenez, konpainia elektrikoak asmo hori bazter dezala eskatzeko idatzia izenpetu dute Eguzki, Ekologistak Martxan, Talaia eta Txipio Bai talde ekologistek. Alde batetik, gasaren bitartez funtzionatzen duen ziklo konbinatuko zentral termikoak klima aldaketaren alde egingo lukeelako, gasak isuriz. Bestetik, Lemoizkoa ez delako "beste energia proiektu bat": "Osagai historikoak eta soziologikoak ditu. Zauri hori ezin da berriro ireki". Talde ekologistek zentrala dagoen lekuan egin beharrekoari buruzko eztabaida publikoa eskatu dute. Haien iritziz, "herritarrek gozatu eta erabili beharko lukete".\nJendartea 2007-06-09 15:22\nTokiko Agenda 21ean jasotako ekintzen %21 burutu du Lemoizek\nUkberri\t Tokiko Agenda 21 ekintza plana noraino bete den ikusteko ebaluazioa egin du Lemoizko Udalak. Horretarako, Mugi 21 programa informatikoaz baliatu da, eta horren bidez ikusi da zein erritmotan bete den, arloka. Pedro Jesus Botejara jarduneko alkateak esan duenez, “emaitzen arabera, erregistratutako ekintzen %21 arrakastaz bete dira, nahiz eta horietako batzuk lehendik ere garatzen ari ziren”. Lehendik egiten ari zirenak honako hauek dira besteak beste: estolderia‑sarearen inbentarioa eguneratzea, Armintzan mediku‑kontsultategi berria sortzea, informazioa kudeatzeko sistema ezartzea edo espedienteen jarraipena egitea. Halaber, abian da, besteak beste, etxeko olioaren bilketa, kirol‑instalazioen egokitzapena eta Atalaia kalea eta plaza zaharberritzea. Argazkian, martxoan zabaldu zuten osasun-kontsultategi berria, Armintzako Atalaia kaleko 5. zenbakian.\nJendartea 2007-05-29 22:01\nBasogintzako langile bat helikopteroz erreskatatu dute Andrakan\nUkberri\t Ertzaintzak basogintzako F.M.P. 53 urteko Kantabriako langilea erreskatatu du Andrakako mendiko eukalipto gune batean helikopteroa erabiliz, beharginak istripu batean hanka hautsi ostean. Eusko Jaurlaritzako Herrizaingo Sailak jakinarazi duenez, erreskate taldeak ez du erraza izan zaurituarengana hurbiltzea eta esku-ohe batean altxatu dute, Ertzaintzaren mendi erreskate taldeko bi polizien laguntzaz. Operatiboa goizeko 11ak aldera jarri da martxan, pertsona batek langilearen istripuaren berri eman duenean 112 larrialdietarako telefonoan. Zaurituaren egoeraren inguruan datuak batu ostean, Larrialdiei Aurregiteko teknikari batek Ertzaintzako helikoptero bat eta mendi erreskateko taldeko bi lagun mobilizatu ditu. Istripua izan den inguruak gainetik hegan egin ondoren zauritua ikusi dute eta immobilizatu ondoren, helikopteroko garabiaz esku-ohe batean altxatu dute. Anbulantzia batek zauritua jaso du Galdakaoko heliportuan, eta osasun zentroan artatu behar izan dute, antza denez, hankan haustura bat zuelako. Argazkian, Ertzaintzaren helikopteroa.\nKultura 2007-05-09 22:43\nIgandera arte dute arrain-errezeta aurkezteko aukera gastronomia elkarte lemoiztarrek\nUkberri\t Udalarrantz elkarteak deialdia egin du arrain-errezeta lehiaketarako. Arrantza udalerrien elkartea da berau eta. bertan sartuta daude hainbat herri; Uribe Kosta eskualdeko Lemoiz, besteak beste. Parte hartu ahal izango dute lehiaketa horretan udalerriotan izena emanda dauden edo horietan jarduten duten gastronomia elkarte edo txokoak. Errezetak elkartearen web atariaren (www.udalarrantz.com) bidez bakarrik aurkeztu ahal izango dira, prestatu den plateraren argazkiaz. Interesatuek igandera arte (maiatzak 13) arte izango dute epea euren ekarpenak aurkezteko. Web atariko bisitariek eurek aukeratuko dituzte azken fasera helduko diren lau elkarteak. Aukeratuei dei egingo zaie Udalarrantzeko udalerriren baten euren errezetak prestatu ditzaten epai lanetan jardungo duten izen handiko sukaldari biren begiradapean. Irabazleak 1.000 euroko txeke bat jasoko du berak aukeratzen duen arraindegian jeneroa erosteko. Argazkia: Lemoiz.net\nKirolak 2007-05-09 22:16\nArmintzako frontoia eraberrituko dute\nUkberri\t Lemoizko Udalak Armintzako frontoia eraberritzeko proiektua onetsi zuen orain aste batzuk. Izan ere, azpiegitura hau herrian egiten ari den "hirigintza eraldaketa prozesuaren barruan" sartuta dago, Jesus Botejara alkatearen hitzetan. Jardun honekin udal zuzkidurak hobetzeko plana hasi dugu”, dio agintariak. “Apurka-apurka" egin nahi dute, "Armintza piztu eta pilota-zaletasuna sustatzeko”. Eraikin honen irudia modernizatzeko obrek aldagelak eraberritzea ekarriko dute: orain arte bakarra izan da eta aurrerantzean bi izango dira, eta ikusleentzako komunak, sarrerako solairuan egongo dira. Beste alde batetik, aldageletarako sarbide irteera egingo da; kontrakantxatik larrialdietarako irteera ere izango dena. Guztira, 205 ikuslerentzako tokia izango du. Argazkian, ezkerrean, Botejara Uribe Kostako Zerbitzu Mankomunitatea osatzen duten udalerrietako alkateekin, prentsaurreko batean.\nKultura 2007-05-09 21:57\nLarunbatean 32 artisauk parte hartuko dute Armintzako azokan\nUkberri\t Armintzako VIII. Artisautza Azoka ospatuko da mariatzaren 12an, larunbata. Bertara, Euskal Herriko hainbat tokitatik helduriko 32 eskulangilek parte hartuko dute, euren produktuak erakutsiz. Azokan, zurezko tailuak, ezpelez egindako mahaiko-tresnak, zeramika, haragi ekologikoa, Idiazabal gazta, txakolina eta sagardoa edota hestebeteak erosi ahal izango dira, besteak beste. Antolakuntzaileek jakinarazi dutenez, "Euskal Herriak estilo propioarekin garatu duen adierazpen espiritual eta materialen aberastasuna" sustatzeko balioko du ekimenak. Gainera, Errenteria, Gernika, Bilbo edo Gatikako profesionalek hartuko dute parte, besteak beste. Azokak 11:00etan irekiko ditu ateak eta 15:00etan bukatuko da. Argazkian, artisautza azoka bat artxiboko irudi batean.\nJendartea 2007-05-02 21:54\nArmintzan aurkitutako hilotza identifikatzeko laguntza eskatu du Ertzaintzak\nUkberri\t Martxoaren 25ean Ertzaintzak lagun baten gorpua erreskatatu zuen Armintzako hondartzako haitzetan, Lemoizen. Gertaerak arratsaldeko ordu bat eta erdiak aldera jazo ziren, Eusko Jaurlaritzako Herrizaingo Sailak zabaldutako bertsioaren arabera. Hilotzaren presentziaz ohartarazi zuen partikular batek SOS Deiak Koordinazio Zentroa. Agenteak bertaratu ziren eta gorpua haitzetan zegoela eta gerrian janzkiren bat zuela egiaztatu zuten. Zendutakoak ez zuen dokumentaziorik eta gihar aldeak falta zitzaizkion, beraz, ezin izan zuten bere sexua jakin. Orduan, Auzitegi-Medikuntzako Euskal Erakundera eraman, eta autopsia egin ostean, latindar eta 50 eta 70 urte arteko gizonezkoa zela jakin zuten. Horrez gain, 169 zentimetroko altuera eta ile zuria zuela eta hortzeria ez zuela egiaztatu zuten. Hildako gizona identifikatzeko daturen bat eman dezaketen pertsonen laguntza eskatu du Euskal Poliziak, eta 946 270 500 telefono zenbakiaren bidez Gernikako ertzain etxeko argiketa atalarekin harremanetan jartzeko eskatu die. Argazkian, Ertzaintzaren helikopteroa.\nJendartea 2007-02-13 20:47\nLemoizko zentral nuklearreko lurrak enkantean jarriko dituzte\nUkberri\t Espainiako Industria Ministerioko iturriak aipatuz, Lemoizko zentral nuklearraren lurrak lehiaketa publikoan ateratzeko oinarriak prestatzen ari direla adierazi du Eitb24k. Enpresa interesdunek haien eskaintzak egiteko epea maiatzean edo ekainean hasiko da, baina Iberdrolak lehentasuna dauka eta egingo den eskaintzarik onena berdintzeko aukera izango du, besteak beste, gas-horniketa hurbil duelako eta elektrizitateari irteera emateko azpiegitura daukalako zentral horrek. Dagoeneko 2005eko maiatzean asmoa hori zela iragarri zuen Madrlgo gobernuak. Aurretik ere, 2004ko uztailean, lur horietan, Iberdrolak 800 Mw-eko ziklo konbinatuko zentral elektrikoa (1.600 Mw-etara zabal daitekeena) jarri nahi zuela aipatu zuen orduko Bizkaiko Enplegu Sustapen eta Prestakuntzarako ahaldun Sabin Aranak, baina enpresak gezurtatu egin zuen. Argazkian, Lemoizko zentral m¡nuklearreko inguruak.\nJendartea 2007-01-29 22:10\nLemoiztarrek ia 5.800 kilo ehun-gai eta 31.900 kilo beira birziklatu dituzte\nUkberri\t Lemoizko herriak birziklatzeko sena ondo sartuta daukala "ez da albiste" tokiko agintarien hitzetan. Ondorio horretara heldu dira Uribe Kostako Zerbitzu Mankomunitateak ehun-gai, beira, eta olioei buruz ataratako datuak aztertuta. Lemoiztarrek 2006an zehar 5.782 kilo ehun-gai birziklatu zuten, Armintza eta frontoi ondoan kokatutako edukiontzietan. Datu horren arabera, biztanleko 5,907 kilo dira. Beirari dagokionez, 31.883 kilo batu dituzte, biztanleko 32,57 kilo. Azkenik, 142 kilo olio jaso dira, biztanleko 0,0934. Argazkian, ehun-gaiak biltegi batean, birziklatuak izateko.\nPolitika 2007-01-10 16:27\nGuardia Zibilarekin izandako tiroketan jasotako zaurien ostean hil zen orain 29 urte David Alvarez Peña\nUkberri\t David Alvarez Peña, ETAko militantea, Lemoizko zentral nuklearraren aurkako ekintza batean zauritu eta hilebete batera hil zen Basurtuko ospitalean. Aste honetan 29 urte beteko dira, Uribe Kostako Amnistiaren Aldeko Mugimenduak Etengabe bitakoraren bitartez gogoratu duenez. 1977ko abenduaren 18an, igandean, lau gazte zentral nuklearraren aurkako atentatua prestatzen ari ziren. Aurreneko tiroa goizeko 6:20ak aldera entzun zen, eta atzenekoa hamar minutu beranduago. Hamar gizon, sei goardia zibil eta lau laguneko komandoa, elkarri tiroka ari ziren. Goardia Zibilaren egoitzako ateari eraso egitera zihoala, hurbileko barrakoi batetik bi agenteek egindako tiroek ezustean harraptu zuten komandoa. ETAko militanteek ez zituzten bi hauek ikusi. Goizeko 6:30ean dena amaitua zen. David Alvarez Peña lurrean zetzan, oso larri zaurituta. "Behin ospitalean Guardia Zibilen jazarpen eta presioen ondorioz hil zen David", errepresioaren aurkako erakundeak salatu duenez. Argazkian, David Alvarez Peña / Etengabe.\nJendartea 2007-01-08 22:16\nBerdintasun plana abian du Lemoizek\nUkberri\t Lemoizko Udalak gizonezkoen eta emakumezkoen lehenengo Berdintasun-plana abian du, “bertan, berdintasunezko etorkizuna lortzen lagunduko diguten hainbat ekintza eta konpromiso bildu dira, udalerriko emakumeentzat ez ezik, baita biztanleria osoarentzat ere”, dio Pedro Jesus Botejara alkateak. Plana garatzeko udalerriko zenbait emakumeri hainbat elkarrizketa egiteaz gain, udaletxeko langileak ere elkarrizketatu dituzte, udal arduradunek azaldutakoaren arabera. "Elkarrizketa horietatik eskuratutakoaren ondorioz, emakumezkoen eta gizonezkoen arteko aukera- eta tratu-berdintasunaren esanahiari buruzko sentsibilizazio- eta informazio-politika egin beharra dago", adierazi dute. Argazkian, ezkerrean, Botejara Uribe Kostako Zerbitzu Mankomunitateak Berdintasun Atala izango zuela iragarri zuen prentsaurrekoan, martxoaren 3an.\nJendartea 2006-12-20 19:46\nMilioi bat euro baino gehiago gastatuko dute Armintza urbanizatzen\nUkberri\t Lemoizko Udalak Armintzako herrigunearen eraberritze lanak abiatu ditu jada. Udal iturriek jakinarazi dutenez, bi zatitan egingo dira: Talaia izenekoa orain pare bat aste hasi ziren egiten, eta 1.196.000 euroko udal inbertsioa suposatzen du. Neurri batean, Eusko Jaurlaritzaren Izartu programak diruz lagundutako obra da. Horrela, zazpi hilabetetan zehar, 5.801 metro koadro urbanizatuko dituzte. “Hartuko dituen aldeak eliza eta Talaia urbanizazioarena izango dira”, Pedro Botejara alkateak argitu duenez. Gaineratu duenez, “obra gauzatzeko, garapen iraunkorreko irizpideak hartu dira kontuan obra gauzatzeko eta, bide batez, ingurumena ez kaltetzeko”. Argazkian, Armintzako portua.\nKultura 2006-11-29 14:11\nLemoizen asteburu osoan ospatuko dute Euskararen Eguna\nUkberri\t Abenduaren 3an izango den Euskararen Nazioarteko Eguna ospatzeko, ostiral arratsaldetik aurrera egongo dira aurrentzako jarduerak Lemoizen. Horrenbestez, Kulkik antolatutako herri kirolek eta baserriko jolasek emango diete hasiera, 18:00etan, ospakizunei. Bi orduz edukiko dute ondo pasatzeko aukera neska-mutilek, Armintzako pilotalekuan. Larunbaterako, berriz, saio bikoitza prestatu dute: 12:00etatik aurrera, “Ilargiaren lapurra” ipuina kontatuko du Rosa Mª Martinezek, Armintzako kultur etxean; eta 18:30ean, "Amama Pantxikeren altxor ezkutua" lana antzeztuko du pilotalekuan Zenbat Gara elkarteak. Azkenik, Euskararen Eguna ospatzeko, jolas parkea (ludoteka, mini golf pista, trebetasunen zirkuitoa...) jarriko dute frontoian, 11:00etatik 14:00etara eta 16:30etik 19:30era. Argazkia: umeentzako jarduerak izango dira asteburu osoan Lemoizen.\n‹‹ Aurrekoak 1 2 3 4 ... 7 8 9 10 11 12 13 Hurrengoak ››\nGure Esku Dago Lemoiz\nLemoizko udal hautetsien adierazpena\nLemoizko udal hautetsiek erabakitzeko eskubidearen eta maiatzaren 7ko herri galdeketaren aldeko jarrera erakutsi dute adierazpen baten bidez.\nGED Lemoiz Agate Deuna kantuan\nDatorren zapatuan, otsailaren 4an, Agate Deunaren bezperaren eguerdian Lemoizko Gure Esku Dago taldea kantuan irtengo da auzoz auzo, udaberrian egingo dogun herri galdeketaren berri eman eta dirua batzeko asmoz.\nGED Lemoiz Santa Ageda kantuan\nGure Esku Dago taldekoak Agate Deuna bezperan kantuan irtengo gara Lemoizen auzoz auzo. Hitzorduak: 12.30etan Andrakan, 13etan Urizarren eta 13.30etan Armintzan\nADOS Lemoiz herri batzarra\nHerri galdeketan erabiliko den galdera aukeratzeko prozesuaren barruan lemoiztarren lan saioa\nHerri-galdeketaren galderaren bila\nADOS Uribe Kostak antolatuko duen herri-galdeketan erabiliko den galdera aukeratzeko prozesuaren barruan lan saioa egingo da Lemoizen barikuan.\nEtzandarri Euskal Mendi Taldea\nIRAILAK 18: BESAIDE(555m) eta ARTADI(505m)\nAdos Lemoiz taldearen aurkezpena\nHerritarren aurrean egin du Gure Esku Dagoren Lemoizko talde sustatzaileak bere aurkezpena eta baita herri galdeketarena ere.\nHerri-galdeketaren aurkezpena Lemoizen\nArmintzako portuan herri-kontsulta eta ADOS Lemoiz taldea aurkeztuko dute domekan...\nGED batzar irekia\nLemoizko Gure Esku Dagoren batzar irekia herri kontsulta egin ala ez erabakitzeko\nGEDren batzar irekia Lemoizen\nLemoizko Gure Esku Dagok batzar irekia egingo du herri kontsulta egin ala ez erabakitzeko.\nGED mahaia eta jaia Lemoizen\nErabakiaren aroa da eta bide horretan Euskal Herriko hainbat herritan herri kontsultak antolatzen ari dira. Etxarri eta Arrankudiagak 2014an egindakoari jarraituz, aurtengo udan Goierri eta Debagoienako herrietan, Aramaion, Azpeitian, Bakaikun, Diman eta Ispasterren erabakitzeko eskubidearen inguruko herri kontsultak egingo dituzte. ...\nAspaldiko partez hitzaldi/argazki emanaldia izango dugu datorren barikuan. Bego eta Enriquek orain dela urte batzuk munduari bira emanez bizi izan zituztenak kontatuko dizkigute. Ekitaldia Armintzako Kultur Etxean izango da arratsaldeko 7.30etan. Amaieran solasean jarraitzeko aukera izango dugu tabernaz taberna. Animatu ...\nAspaldiko partez hitzaldi/argazki emanaldia izango dugu datorren barikuan. Bego eta Enriquek orain dela urte batzuk munduari bira emanez bizi izan zituztenak kontatuko dizkigute. Ekitaldia Armintzako kultur etxean izango da arratsaldeko 7.30ean. Amaieran solasean jarraitzeko aukera izango dugu tabernaz taberna. Animatu ...\nUribe Kostako Berbalagunak\nMendi irteera Etzandarri Euskal Mendi Taldearekin\nLemoizko ETZANDARRI Euskal Mendi Taldeak igande honetan, martxoak 13, mendi irteera antolatu du, eta gurasolagunentzako gonbita egin digute. Animatzen zaretenok, deitu telefono honetara: 688602121 (Marian)\nMendi irteera Koixi Euskara Taldearekin\nIgande honetan, Uribe Kostako Berbalagunok Armintzako Koixi euskara-taldekoekin mendi ibilaldia egingo dugu. Urduliztik Armintzara joango gara oinez, Butroi, Andraka eta Urizartik pasatuz. Elkartzeko bi leku egongo dira: Armintzan, 9:30eko autobusa hartzeko eta Urdulizen, 10:15etan (Jubilatuenean). Gonbidatuta zaudete. Ea eguraldiak laguntzen ...\nArmintzako karmenak akorduan izateko argazkiak\nArmintzara autoz sartzea debekatuta izango dute bihar kanpotarrek\nBost egunean dantzan ibiltzeko jaiak ospatuko dituzte Armintzan\n"Kontrolik gabeko" lindano-isurketa aurkitu du Ekologistak Martxanek, Jata mendian\nEuskara Plana berritzeko proposamenak jasoko ditu Lemoizko Udalak\nEtzandarrikoak Lekanda mendira joango dira domekan\nGaur da Lemoizko euskarazko udalekuetan izena emateko azken eguna\nLemoizko zentral nuklearrean arrain-haztegia ...\nArrain-haztegia egin gura dute ...\n8 eta 21 urteko ...\nEtzandarri euskal mendi-taldeko gaztetxoek ...\nEguenera arte izena eman ...\nArmintzekoalde, Ereaga eta Areetako ...


Urtero bezala, Nafarroako Filmotekak Punto de vistaren azken edizioko irabazleak erakusten ditu. Oraingo honetan, zikoaren azken edizioa gaur egungo zinemagintzan saritutako bi zenigileren eskutik egingo da: Sung-A Yoon (Hego Korea) eta Kathryn Elkin (Irlanda)\nOverseas (Sung-A Yoon, 2019) Urtero, 200 000 emakumek Filipinak utzi eta herrialde aberatsetara bidaltzen dituzte, neskame lan egiteko. Joan aurretik, prestakuntza orokorreko programa batera joan behar dute, ziurtagiri nazional baten bidez balioztatua. Publikoaren sari berezia irabazi du.\nQueen (Kathryn Elkin, 2019), Queen-en, lan fisikoa, interpretazioa, aisia eta etxeko lanak memoria musikal lotsagabe baten bidez konparatzen dira. Gazteriaren epaimahaiaren aipamen berezia eta saria irabazi duena.\nUrtarrilaren 28a, osteguna, 19:30 o.\nQueen / Overseas


Gobernuak urtarrilean kenduko du zezenketa merkaturatzeko debekua | Consumer\nGobernuak urtarrilean kenduko du zezenketa merkaturatzeko debekua\nTxostenek frogatzen dute ez dakarrela inolako arriskurik gizakien eta animalien kontsumorako.\nNekazaritza eta Osasun Ministerioek ez dute aurreikusi zezen-okela merkaturatzea debekatzen zuen ministro-agindua luzatzea, harik eta frogatu arte desilearen eta puntillaren erabilerak ez duela zabaltzen "behi eroen" gaizkiaren prioia, sektoreko iturrien arabera. Juan José Badiola irakasleak bidalitako bi txostenen emaitzan oinarritzen da erabakia. Txosten horiek frogatzen dute ez dagoela inolako arriskurik zezenketa haragia kontsumitzeko.\nTeknikariek 429 zezenketa-abelburu hilen laginak aztertu zituzten, zezen plazak toreatu ondoren, eta ikusi zuten ezin dela behien entzefalopatia espongiformea kutsatu hiltzeko metodo horien bidez. Hala, galdetutako iturriek ziurtatu zuten, urtarrilaren 1etik aurrera, zezen-haragia behi-aziendarekin egiten den bezala merkaturatuko dela. Hau da, 24 hilabetetik gorako animalia guztiei egingo zaie testa, eta hiruzpalau eguneko epean izango dituzte emaitzak.\nkontsumo urtarrila zezen-haragi


Zer dira Buyer Personas? Zergatik behar dituzu? Eta nola sortzen dituzu? | Martech Zone\nZer dira Buyer Personas? Zergatik behar dituzu? Eta nola sortzen dituzu?\nAstelehena, martxoa 15, 2021 Astelehena, martxoa 15, 2021 Douglas Karr\nMerkatariek askotan bereizten dituzten eta beren produktuen eta zerbitzuen abantailak deskribatzen dituzten edukiak ekoizten lan egiten duten bitartean, askotan edukia ekoizteko marka galdu egiten dute. mota bere produktua edo zerbitzua erosten ari den pertsonarena.\nAdibidez, zure irtenbideak ostalaritza zerbitzu berri bat bilatzen badu, bilaketa eta bihurketetara bideratutako merkaturatzailea errendimendura bideratuta egon daiteke eta IT zuzendaria segurtasun ezaugarrietara bideratuta egon daiteke. Kritikoa da biekin hitz egitea eta askotan iragarki eta eduki zehatzekin zuzentzea eskatzen du.\nLaburbilduz, zure enpresako mezularitza bakoitzari segmentatzea da mota hitz egin behar duzun irtenbideak. Aukera galduen adibide batzuk:\nBihurketa - Enpresa batek bere webgunean arreta gehien lortzen duen edukian oinarritzen da, benetan bihurketak bultzatzen dituzten pertsonak identifikatu beharrean. Zure webguneko bisitarien% 1 bezero bihurtzen bada,% 1era bideratu behar duzu eta identifikatu nor diren, zerk bihurtu zituen behartuta bihurtzera eta, ondoren, haiek bezalako besteekin hitz egiten jakin.\nIndustries - Enpresa baten plataformak industria anitzetarako balio du, baina bere webguneko eduki generikoak negozioekin hitz egiten du orokorrean. Edukien hierarkian industriarik ez izatean, beren webgunea segmentu zehatz batetik bisitatzen ari diren irtenbideak ezin dira plataformak nola lagunduko dien ikusi edo pentsatzeko.\nKarguak - Enpresa baten edukiak zuzenean bere plataformak emandako negozio emaitza orokorrei buruz hitz egiten du, baina ez du kontuan hartzen plataformak enpresako lanpostu bakoitza nola laguntzen duen. Enpresek erosketa erabakiak elkarlanean hartzen dituzte, beraz, ezinbestekoa da eragindako jarrera bakoitza komunikatzea.\nBakoitza kokatzen duen edukiaren hierarkia garatzeko zure marka, produktuak eta zerbitzuak bideratu beharrean, zure enpresari eroslearen begietatik begiratu eta zuzenean hitz egiten duten edukia eta mezularitza programak eraiki behar dituzu. haien motibazioa zure markako bezero bihurtzeagatik.\nZer dira Buyer Personas?\nErosleen pertsonaiak zure negozioak hitz egiten duen irtenbide motak adierazten dituzten fikziozko identitateak dira.\nBrightspark Consulting-ek eskaintzen du hori B2B erosle baten infografiaa:\nBuyer Personas adibideak\nBezalako argitalpena Martech Zoneadibidez, pertsona anitz zerbitzatzen ditu:\nSusan, Marketing zuzendari nagusia - Sue da teknologiaren erosketetan erabakia hartzen duena bere enpresaren marketin beharrei laguntzeko. Sue-k gure argitalpena erabiltzen du tresnak ezagutzeko eta ikertzeko.\nDan, Marketing zuzendaria - Dan merkaturatzen laguntzeko tresnak hobekien ezartzeko estrategiak garatzen ari da eta teknologia berrienak eta berrienak mantendu nahi ditu.\nSarah, enpresa txikien jabea - Sarak ez du diru baliabiderik marketin sail edo agentzia bat kontratatzeko. Praktika egokien eta tresna merkeen bila ari dira, beren marketina hobetzeko, aurrekontua hautsi gabe.\nScott, Marketing Teknologiako Inbertitzailea - Scott inbertitzen duen industriako azken joerak behatzen saiatzen ari da.\nKatie, Marketineko bekaduna - Katie Marketing edo Harreman Publikoetarako eskolara doa eta industria hobeto ulertu nahi du, lizentziatutakoan lan bikaina lor dezan.\nTim, Marketing Teknologia Hornitzailea - Timek begi onez ikusi nahi ditu bazkide diren enpresei zerbitzuekin edo lehiakide diren zerbitzuekin bat egin dezaketen.\nGure mezuak idazten ari garenean, pertsona horietako batzuekin zuzenean komunikatzen garela ziurtatu nahi dugu. Mezu honen kasuan, Dan, Sarah eta Katie izango lirateke zentratuta.\nAdibide hauek, noski, ez dira bertsio zehatzak, ikuspegi orokorra baino ez dira. Benetako pertsonaiaren profila pertsonaiaren profileko elementu guztietan sakontzen joan daiteke eta behar luke ... industria, motibazioa, salaketa egitura, kokapen geografikoa, generoa, soldata, hezkuntza, esperientzia, adina, etab. Zure pertsonaia finduagoa da. zure komunikazioa argiagoa izango da etorkizuneko erosleekin hitz egitean.\nBuyer Personas-i buruzko bideoa\nBideo zoragarri hau Marketo xehetasunak zehazten ditu erosleek edukian dituzten hutsuneak identifikatzen nola laguntzen duten eta zure produktuak edo zerbitzuak erosteko aukera gehiago duten ikusleei zuzentasunez nola zuzendu. Marketok Buyer Persona batean beti sartu beharko liratekeen funtsezko profil hauek aholkatzen ditu:\nIzena: Egindako pertsona izen bat tontoa dela dirudi, baina baliagarria izan daiteke marketin talde bati bezeroak eztabaidatzen laguntzeko eta haiengana nola iritsi planifikatzeko nabarmenagoa izan dadin.\nAdina: Pertsona baten adina edo adin tarteari esker, belaunaldiaren ezaugarri zehatzak ulertzen dira.\nInteresa: Zein dira haien zaletasunak? Zer gustatzen zaie aisialdian egitea? Galdera mota hauek litekeena den edukiaren gaia taxutzen lagun dezakete.\nKomunikabideen erabilera: Erabiltzen dituzten komunikabideen plataformek eta kanalek eragina izango dute nola eta nora iritsi daitezkeen.\nFinantzak: Haien diru-sarrerek eta bestelako finantza-ezaugarriek zehaztuko dute zer produktu edo zerbitzu mota erakusten diren eta zer prezio-puntuk edo promozioak zentzua izan dezaketen.\nMarka kidetasunak: Zenbait marka gustuko badituzte, horrek zer nolako edukiari ondo erantzuten dioten argibideak eman ditzake.\nDeskargatu Nola Sortu Erosle Pertsona eta Bidaia\nZergatik erabili Buyer Personas?\nBeheko infografiak deskribatzen duen moduan, erosleen pertsonak erabiliz guneak 2 eta 5 aldiz eraginkorragoak bihurtu ziren erabiltzaileei zuzenduta. Idatzitako edukian edo bideoan publiko zehatzekin zuzenean hitz egiteak oso ondo funtzionatzen du. Baliteke zure webgunean nabigazio menua gehitu nahi izatea industriari edo lanpostuei buruzkoak.\nErosleen pertsonak zure posta elektronikoko programan erabiltzeak mezu elektronikoen klik-tasak% 14 eta bihurketa-tasak% 10 handitzen ditu, igorri diren mezu elektronikoak baino 18 aldiz diru-sarrera gehiago lortuz.\nMerkaturatzaile batek salmentak eta bihurketak handitzea eragiten duten iragarki zuzenduen iragarki motak sortzeko tresna garrantzitsuenetako bat da - Skytap-en kasuan bezala -, eroslearen pertsona da. Erosle pertsonak zer diren eta zure marketin kanpainaren emaitzak nola hobetu ditzaketen jakiteko, begiratu Single Grain-en infografia berriena. Lortutako xedea: Eraikuntzako erosleen Personas zientzia.\nErosleek marketinaren eraginkortasuna, lerrokatzea eta eraginkortasuna eraikitzen dituzte publiko publiko uniforme batekin, bezero potentzialekin publizitate, marketin kanpaina edo zure edukia merkaturatzeko estrategien bidez komunikatzerakoan.\nErosle pertsona bat baduzu, zure sormen taldeari edo zure agentziari eman diezaiokezu denbora aurrezteko eta marketinaren eraginkortasunaren probabilitatea handitzeko. Zure sormen taldeak tonua, estiloa eta bidalketa estrategia ulertuko ditu, baita erosleak beste nonbait ikertzen ari diren ere.\nErosle Personas, Bidaiak erostea, lagundu enpresei beren eduki estrategien hutsuneak identifikatzen. Informatikako profesional bat segurtasunaz arduratzen zen nire lehen adibidean, orain hirugarrenen auditoriak edo ziurtagiriak sar litezke marketineko eta publizitateko materialean taldekide hori lasai egoteko.\nNola sortu Buyer Personas\nGure egungo bezeroak aztertzen hasi eta gero publiko zabalago batengana joaten gara. Denak neurtzeak ez du zentzurik ... gogoratu zure ikusle gehienak ez duzula inoiz erosiko.\nPertsonak sortzeak afinitate kartografiari, ikerketa etnografikoari eta ikerketa etnikoei buruzko ikerketa sakonak eska ditzake. netnografia, eztabaida taldeak, analytics, inkestak eta barne datuak. Sarritan, konpainiek merkatuen ikerketa profesionaleko enpresetara jotzen dute beren bezeroen oinarrien analisi demografikoa, firmagrafikoa eta geografikoa egiten dutenak; orduan, zure bezeroekin elkarrizketa kualitatibo eta kuantitatibo batzuk egiten dituzte.\nUne horretan, emaitzak segmentatu egiten dira, informazioa biltzen da, pertsona bakoitza izendatzen da, helburuak edo ekintzara deitzen diren komunikazioak eta profila eraikitzen dira.\nBuyer Personas berrikusi eta optimizatu egin beharko litzateke zure erakundeak produktuak eta zerbitzuak aldatu eta zure uneko personaetara modu naturalean sartzen ez diren bezero berriak bereganatu ahala.\nTags: brightspark aholkularitzaerosle pertsona infografiaeroslearen persona bideoaerosleak personasbidaia erosteapertsona erosleak sortuAdibidez personasnola sortu pertsona erosleakbezeroaren ibilbidea mapamarketopertsona profilapersona ikerketapersonaspanda jakintsuazer dira pertsona erosleakzergatik erabili pertsona erosleak\nZure orria zure webgunean nola azkar kargatzen den eragiten duten faktoreak


Twins ANC, Fresh´n Rebel-ek arrakasta eredua garatzen du | Gadget berriak\nMiguel Hernández | 10/06/2021 11:30 | Eguneratu da 10/06/2021 12:46 | General, Reviews\nAzken aldian abian jartzearekin batera Fresh´n Rebel Clam Elite, Konpainiak Twins gamari ere haize freskoa ematea erabaki du, bere ANC entzungailu koloretsuek kritika onak jaso dituzte. Orain eginbide gehigarria izango dute, zure erosketa are erakargarriagoa bihurtuko duena, zarata aktiboa kentzeko.\nFresh´n Rebel-eko Twins ANC berriak sakonki aztertu genituen, zarata kentzeko hari gabeko hari gabeko entzungailuak eta diseinu nahiko interesgarria. Egon gurekin eta ezagutu Fresh'n Rebelek aurretik ezagutzen genituen TWS entzungailuen modelo honetarako proposatutako berriak.\n2 Ezaugarri teknikoak eta autonomia\n3 Zarata baliogabetzea eta audioaren kontrola\n4 Audioaren kalitatea eta erabiltzailearen esperientzia\nKasu honetan, Fresh'n Rebelek bere kolore sorta ezagunaren aldeko apustua egitea erabaki du, eskuragarri izango ditugu, bakoitza bere izen komertzialarekin tonu hauetan: Urrea, arrosa, berdea, gorria, urdina eta beltza. Kasu honetan, kutxak birmoldaketa handia izan du, goi mailako irekitze sistema izatetik "shell" estilora pasatuz. Kutxak dimentsio nahiko trinkoak ditu, bihurgune handiekin eta erraz biltegiratzeko. Bere aldetik, barruan entzungailuen egoeraren LED adierazlea eta sinkronizazio botoia izango ditugu.\nEntzungailuak belarrian daude, entzungailuen tonika arrunta eranskina zarata bertan behera uzteko aktiboa dutenean. Ezaguna egingo zaigun diseinua dute, gehiegi luzeak izan gabe, nahiko zabalak dira. Erosotasunari dagokionez, arinak dira eta askotariko konpresak dituzte, beraz, ez dugu arazorik izango haien kokapenean. Gailuaren guztizko pisua 70 gramo da, nahiz eta ez dakizkigun bai kargaren zorroaren neurketa zehatzak eta bai entzungailuen pisua bereizita. Hala ere, azpimarratu behar dugu IP54 ziurtagiriarekin ura, izerdia eta hautsarekiko erresistentzia dugula, beraz, arazorik gabe entrenatzeko erabil ditzakegu.\nOhi bezala, ez dugu bertsioaren bertsio zehatza ezagutzen Bluetooth ibiltzen dela, nahiz eta parekatze abiadura eta autonomia kontutan izan, denak adierazten du Fresh'n Rebelek hain ohikoa den Bluetooth 5.0ren aldeko apustua egin duela. Gertutasun sentsoreak ditugu multimedia edukia pausatuko dutenak belarrietatik kendutakoan. Gauza bera gertatuko da berriro jartzen ditugunean, musikak soinua jarraituko duela zegoen lekutik. Zer gehiago, entzungailuak dira Maisu bikoitza, hau da, bereiz erabil daitezke, biak audio audioarekin zuzenean konektatzen baitira.\nAutonomiari dagokionez, ez dugu mAh-ko ahalmenari buruzko daturik, baina 7 ordu inguruko autonomia lortu dugu entzungailuekin saio bakarrean, lMarkak 7 eta 9 ordu artean agintzen du aktibatu dugun zarata ezabatzeko moduaren arabera, gure azterketarekin bat datozen datuak. Kasuak eskaintzen dituen gastuak zenbatzen baditugu, autonomia guztira 30 ordura arte luzatuko da ANC aktibatzen ez badugu, 25 ordu inguru jaitsi baitaiteke aktibatzen badugu. Bere aldetik, kutxaren karga osoa bi ordukoa izango da, ordu eta erdi ingurukoa, entzungailuak guztiz kargatu nahi baditugu.\nZarata baliogabetzea eta audioaren kontrola\nZarata ezabatzea aktibatzen dugunean jarriko da martxan, horretarako entzungailuak ukituko ditugu, ukipen panela baitute. Gainera, zarataren zati bat mikrofonoen bidez harrapatuko duen «Ambience Mode» baten aldeko apustua egin dezakegu zenbait egoeretarako isolamendu sistema hain arriskutsua eskaintzeko.\nZarata baliogabetzeko estandarra: Gehienezko edukiera duten zarata guztiak bertan behera utziko ditu.\nGiro modua: Modu honek zarata gogaikarri eta errepikakorrena bertan behera utziko du baina elkarrizketak edo alertak kanpotik harrapatzeko aukera emango digu.\nZarata ezabatzea nahikoa da manipulatzen ari garen prezio-tarterako, Bistan denez, AirPods Pro bezalako alternatibetatik urrun daude, hala ere, pad-ak ondo jartzen ditugun bitartean, zarata ezabatzea nahikoa erakargarria izango da. Badirudi gure probetan baxu eta ertainei ez diela eraginik eragiten, nahiz eta tonu delikatuago batzuk hautemateari utzi. Atal honetan ezin dugu salatu merkatuan eta kontsultatu ditzakegun zarata bertan behera uzteko beste alternatibek eskaintzen duten prezioan.\nAudioaren kalitatea eta erabiltzailearen esperientzia\nFalta da Fresh'n Rebelek Twins ANC Clam Elite-n aurkitzen dugun pertsonalizatutako berdinketa sisteman integratzea aukeratu duela. Hala ere, entzungailuak ondo iristen dira berdintzeko, nahiz eta produktu mota hauetan gertatu ohi den bezala, bereziki sintonizatuta daude egungo musika komertzialarekin emaitza hobea eskaintzeko. Baxuen presentzia ona dugu eta bolumen maximoa dezente altua da, zerbait aipagarria kontuan hartuta zarata ezabatzeko aktiboarekin konbinatuko dugula ere.\nKonektagarritasun mailan ez dute arazorik sortu, konektatu azkar eta nahiko erraz, izatean bezala Maisu bikoitza Aprobetxatu ahal izan dugu batzuetan entzungailu bakarra topatzeko. Azkar konektatzen dira audio iturrira musika deskonektatu eta geldiarazi egiten duten moduan kasuan ipinitakoan, atal honetan esperientzia aldekoa izan da. Mikrofonoaren bidez gure ahotsa harrapatzeko mailan nahikoa dira elkarrizketak egiteko, nahiz eta hori ez den bere puntu aipagarriena, ez du txarra bezain berrikusi dezakegun esperientzia eskaintzen.\neta egia da ez dutela aho zapore txarra duen atalik uzten horri arreta jartzeko. Kargatzeko maleta erosoa, polifazetikoa eta iraunkorra da. Bere aldetik, entzungailuak belarrian daude, ia derrigorrezko zerbait ANC entzungailuetan eta parametro "normalen" barruan kokatzen da. Zalantzarik gabe, eskaintza freskoa eta erakargarria berriro ere publiko gazteari zuzendutako marka batek, esperientzia borobila sortzea helburu duena, pretentsio gehiegirik gabe, baina agintzen duena zehazki betetzen duena.\nArgitaratua: 10 June 2021\nAzken aldaketa: 10 June 2021\nQi kobratu gabe\nArtikuluaren bide osoa: Gadgeten berriak » General » Twins ANC, Fresh´n Rebel arrakastaren eredua garatzen du\nClam Elite, ANC-rekin alternatiba Fresh'n Rebel-en eskutik


GURE TALDEA - Cooperates ONGD\nBat gara Garapenerako GKE osatzen pentsamendu politiko desberdinak dituzten pertsonek osatutako talde batek, erlijioso eta kulturalak, esperientzia profesional zabala duena bai Hirugarren Sektorean bai enpresa munduko beste arlo batzuetan ere.\nGure taldeko jendea\nZuzendaritza Batzorde horren karguak martxoan aukeratu zituzten 2019\nLEHENDAKARIA Luis Miguel Belvis Andrés\nIndustri arloko teknikari profesionala, Luis Miguel Belvis bidaiari bikaina da, hainbat herrialdetan proiektu ugari garatu ditu boluntariotza biziaren bidez. Lankide gisa, Peruko tokiko komunitateekin aktiboki lan egin du., Mexiko eta Angola hezkuntza proiektu desberdinetan. Bere pasioetako bat argazkilaritza da eta Senegalen, R. D. del Congo, Ukraina eta Jerusalem, bere boluntarioen lanaz gain, arlo horien errealitatea dokumentatu du bere helburuaren bidez.\nKooperako "Begiratu eta pentsatu" ekimenaren sustatzailea da, horrek gizartearen kontzientzia hartzen laguntzen du aipatutako herrialdeetako argazki eta objektuen erakusketekin. Haien irudiak, bere hitzaldi dibertigarri eta harrigarriak eta bere sormen agortezina dira "Mira y Piensa" arrakastaren gakoa 2003.\nBIZI-LEHENDAKARIA Yolanda C. Glauser\nHainbat herrialdetan hazi naiz, eta horrek ia edozein ingurunetara eta inguruetara moldatzen irakatsi dit. Oso gaztetatik, Lankidetza eta elkartasun mundurako bokazioa sentitu dut, Hala, Nire ibilbide profesionala multinazionalen ingurunean garatu dut Marketing eta Harreman Publikoetako sailetan, Espainian eta Ingalaterran. ondoren 20 urteak negozio pribatuaren munduan, Benetan gustatzen zaidana dedikatzeko unea zela erabaki nuen, Lankidetza marketin eta komunikazio munduaren nire esperientzia eta ezagutzarekin uztartuta, horrela, aholkularitza independenteen abenturara abiatu nintzen, nondik nire hondar alea hirugarren sektorera lagundu eta aldaketa sozialaren parte izan. Gaur egun, egunero entrenatzen ari naiz, enpresa pribatuak elkartasunean egotearen garrantziaz jabetzen duen formula aurkitzeko..\nMarketina eta Harreman Publikoak ikasi nituen teknika espezializatuen Institutu Nazionalean, Geroago Marketing Digitaleko Estrategian master bat ikasi nuen, ESDEN eta UOC-ko Lankidetza Teknikoko Proiektuetan graduondokoa. Etengabeko prestakuntzan nago oraindik, Beno, uste dut beti dagoela zerbait berria ikasteko!\nIDAZKARIA David Chimeno Cano\nEkonomia eta Enpresa Zientzietako lizentziatua UPV-Sarrico eta Berrikuntza eta Lidergo ESADEko Masterra\n5 urteetako esperientzia irakasle gisa, kudeatzailea eta aholkularia baino gehiagotan 21 enpresak Errioxan eta Euskadin.\nCoopera en fundatzailea 1994 eta gaur egun erakundearen zuzendaria.\nKIDEA Marisa Pascual Belloso\nKudeaketa Orokorreko Programako trebakuntzarekin (CEO), IESE eta Irakaskuntzako Diploma, Marisa Pascual enpresa eta zuzendari gisa aritu da geroztik 1996 zuzendarientzako prestakuntza pertsonal eta profesionalean espezializatu da, kirolariak eta ikasleak. Adimen emozionalaren eta entrenamenduaren bidez, jendea gai da onena lortzeko eta bizi-kalitatea hobetzeko..\n"Pertsona nagusien esperientzia baduzu eta adimen emozionala eta coaching tekniketan trebatzen zarenean, zuzendariei trebatzeko prest zaude, laguntzaileen bidez emaitzak lortzeko gai izan daitezen".


Irekia Eusko Jaurlaritza - Gobierno Vasco :: Jon Redondo Jarduera Fisiko eta Kirol zuzendaria Mexikoko Diez Barroso Nazioarteko Txapelketan izan da, zesta-puntaren nazioarteko proiekzioa babesten\nJon Redondo Jarduera Fisiko eta Kirol…\n<img src="https://www.irekia.euskadi.eus/uploads/cover_photos/39862/original/IMG-20170702-WA0001.jpg" style="max-width:100%" alt="" />\nJon Redondo Eusko Jaurlaritzako Jarduera Fisiko eta Kirol zuzendaria Mexikon izan da egunotan, zesta puntaren nazioarteko proiekzioa babesten. Jai Alai World Tourraren barruan, Diez Barroso Nazioarteko Txapelketa ospatzen ari da azken egunotan, eta hitzordu honekin batera Mexiko Hiriko gazteentzako jai alai eskola berria aurkeztu da. Eusko Jaurlaritzako ordezkaria bietan egon da eta nabarmendu du gure kirolak babestearen garrantzia.\nJai Alai World Tour-erako puntuagarria, Diez Barroso Nazioarteko Txapelketa Amerikan kirol honek duen hitzordu garrantzitsuenetako bat da. Lau egunez punta-puntako espezialistak biltzen dira Mexiko Frontoian eta kirol honetako ikuskizunik onena eskaintzen dute. Atzo, finalerdiak hasi baino lehenago, frontoia beteta zegoelarik, beste ekitaldi hori ere egon zen: zesta-punta eskola berriaren aurkezpen ofiziala. Eskola honek 12 gazte ditu jadanik eta Eusko Jaurlaritzaren babesa du. Jarduera Fisiko eta Kirol zuzendaritzak diruz laguntzen du ekimen hau, materiala erosteko diru-laguntza baten bidez.\nJon Redondok adierazi duenez, Eusko Jaurlaritzaren konpromisoetako bat gure kirolak sustatzea da: “Gure kirolik nazioartekoena izan da zesta-punta hainbat urtez, eta oraindik ere badu publiko zabala munduko hainbat txokotan. Eusko Jaurlaritzako Kultura eta Hizkuntza Politika Sailak, eta bere menpe dagoen Jarduera Fisiko eta Kirol Zuzendaritzak, gure kirolak babesteko bere konpromiso nabarmendu dute, gure herriaren nortasunaren eta identitatearen parte garrantzitsua baitira. Kasu honetan, gainera, gure herria munduan proiektatzeko aukera ematen digu. Zesta-punta eskola berria lagungarria izango da kirol eder honen etorkizuna sustatzeko gure mugetatik harago”.\nIMG-20170702-WA0001.jpg 100 KB (jpg)\nJon Redondo Jarduera Fisiko eta Kirol zuzendaria Pro Zarautz 2017 txapelketaren hasiera ekitaldian izan da


"Udagoien betea" - - Goiena.eus\nMikel Irizar 2012-09-10 02:00\nOhikoa bihurtu zuen sindikalgintzak udazken beroa iragartzea...\n... lan-hitzarmenen negoziazioaren ildotik. Eta ez da aztia izan behar antzemateko aurtengo udazkenak areagotu egingo dituela orain arteko hondamendia eta herritar gehienon larritasunak, krisi zitala eta bere kudeaketa eskasa direla medio..\nBaina nik gurean zantzu baikorragoak ere ikusten ditut. Unibertsoan omen diren zulo beltzen antzekoa izan da hemen armen aroa eta haien antzera energia mordoa zurrupatu digu gure zulo beltzak urte luzez. Hasten ari garen aro berrian energia hori erabilgarri izango dugu. Halaber, lubakitik lubakira egin den politika zelai irekian egitera pasa gintezke, eta horrek esparru komunak sortzeko eta indartzeko aukera lekarke.\nEuskararen eta euskal hedabideen dinamikan murgilduta nabilelarik, begibistan ditut zantzu baikorrak: irekitasuna, lankidetza giroa, eraldaketarako gogoa... Ez, ez naiz inozoa. Badakit oro ez dela urre, eta garai zaharrak ez direla oraindik gainditu. Baina ibaiaren beste aldea bistaratzen hasi gara eta gure abileziaren baitan egongo da zubiak eraikitzea. Enbata ahaztu gabe, lanez eta aukerez betea dator udagoiena.


Lombardiar - Wikipedia, entziklopedia askea.\n(«Lonbardiar» orritik birbideratua)\nLombardiarra edo langobardoa (latinez: Langobardi) germaniar herria izan zen, 569-774 urteetan Italiar penintsulan erresuma bat eratu zuena.\nLombardiarren burdinezko koroa, 1946 arte Italiako erregeak koroatzeko erabili zena.\nLombardiarrak sueboen familiako herri bat ziren eta Germaniako ipar-mendebaldean bizi ziren K. o. I. mendean. IV. mendean hasi ziren lombardiarren hegoalderako migrazioak eta V. mendearen bukaeran egungo Austria aldean kokatu ziren, Danubio ibaiaren bazterretan. 546. urtetik aurrera, Audoin buruzagi nagusi zela, antzinako klan egitura utzi eta Erromako inperioko gizarte eta aginte moldeak hartu zituzten. Hurrengo hogei urteetan gepidiarren aurka borrokatu ziren eta 567an menderatu zituen Audoinen ondorengo Alboinok.\n568an Alpe mendiak igaro eta Italiako penintsulako iparraldera jo zuten eta 572. urtetik aurrera Italiako penintsulako erdialde eta hegoaldera zabaltzen hasi ziren. 584an frankoak sartu ziren Italiako penintsulan eta, Pavia aldean gogor iraun zuten arren, Italiako penintsulan okupaturiko lurralde asko galdu zuten lombardiarrek, frankoen eta bizantziarren arteko aliantzagatik. 590ean berriro ere nagusitu ziren lombardiarrak Italiako penintsulako lurralde askotan eta VII. mendean kristau ortodoxo bihurtu ziren, arrianismoa utzita.\nErrege dinastia berri batek hartu zuen agintea 700. urtean. Liudprando, dinastia horretako bigarren erregearen garaian (712-744), jo zuen gorena lombardiarren aginteak eta guztiz murriztu zen bizantziarren eragina Italian. Ondoko erregeek, Aistulfok (749-756) eta Desideriok (756-774), aurrez aurre jo zuten Aita Santuen Lurraldearen aurka. Adrian I.a aita santuak Karlomagnoren laguntza baitzuen, urtebeteko setio baten ondoan, 774an sartu ziren frankoak Pavia hirian. Betikoz amaitu zen lombardiarren erresuma urte horretan, baina aztarna sakonak utzi zituen haien egonaldiak Italiako iparraldean, arte, hizkuntza eta zuzenbide alorretan.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/12/09 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nAzken aldaketa 12 abendua 2019(e)an, 18:26(e)tan\nOrriaren azken aldaketa: 12 abendua 2019, 18:26.


Hasiera » Etxerat\nPresoen aldeko elkartasuna Hendaiako hondartzara helduko da igande hontan\nIgandea, Abuztua 5, 2018 - 12:00\nHendaiako hondartzan (kasino ondoan)\nETXERAT. Aurten ere, urtero bezala, baina inoiz baino arrazoi gehiagorekin, Etxerat Elkarteak Euskal Herriko hondartza ezberdinetan elkarretaratzeak burutuko ditu eta horren berri emateko batu gara gaur hemen Donostian.\nGehiago irakurriPresoen aldeko elkartasuna Hendaiako hondartzara helduko da igande hontan -ri buruz\nEstatu frantsesak presoen aferan urratsak eman ditzan Hendaiako hondartzan elkartuko gara igande honetan\nIgandea, Abuztua 6, 2017 - 12:00\nETXERAT.- Dispertsio politikaren amaiera eskatzeko, euskal preso eta iheslari politikoak behingoz etxean eta bizirik nahi ditugulako, aurten ere, Euskal Herriko hondartza ezberdinetan kontzentratuko garela iragarri nahi dugu.\nGehiago irakurriEstatu frantsesak presoen aferan urratsak eman ditzan Hendaiako hondartzan elkartuko gara igande honetan -ri buruz\nMANIFESTAZIOA: Salbuespen egoerarik ez! Presoak etxera\nZKA argitaratua 19 / Abe / 2014\nLarunbata, Abendua 20, 2014 - 17:30\nBihar, abenduak 20, manifestazioa "Salbuespen egoerarik ez! Presoak etxera" lelopean. 17:30ean aterako da Donostiako Bulebarretik.\nGehiago irakurriMANIFESTAZIOA: Salbuespen egoerarik ez! Presoak etxera -ri buruz


Komunetan uniformetasun kromatikoa haustea | Consumer\nKomunetan uniformetasun kromatikoa haustea\nKolore desberdineko azulejuak jar daitezke, tonu bereko objektuak eta azulejuak bereizteko.\nBainu-gela zuria alikatatzea aukeratu badugu eta bainuontzia kolore berekoa bada, bi gainazalen uniformetasun kromatikoa saihets dezakegu, bainuontziaren aurrealdea alikatatuz, baita altuera berean dauden beste kolore bateko erlaitzak ere.\nKasu honetan, hondo marroi argiko azulejuak jarri dira, barruan tonalitate orban ilunagoak dituztenak. Beste kolore bateko azulejuak ere jar daitezke bainugelako objektu batzuen inguruan, hala nola ispilua edo toalla-zintzilikailuak.\nBainugela osoa alikatatu baduzu, ondoko azulejuak edo nabarmendu nahi dituzun elementuak margotu ditzakezu, edo horien gainean errauts itsaskorra jarri.\nBeste aukera batzuk dira beste material bateko elementuak erabiltzea, gainazal zuriarekin kontrastea egiteko, hala nola xaboi-ontzi metalikoak, apalak edo beirazko armairu bat bainuontzitik gertu.\nazuleju bainu bainuontzia kolore


Donostiako Aldamar kaleko 32. zenbakian jarritako segurtasun kameren aurkako ekintza egin dute\nAldamar Berri sozietateak Parte Zaharreko Aldamar kaleko 32. zenbakian jarritako segurtasun kamerak kendu egin ditu ekintzaile talde batek, eta eraikinaren jabeetako baten aurkako ekintza egin du Azkoitian. Larunbat gauean, herrian zehar hainbat kartel itsatsi zituzten kendutako kameren irudiekin, etxebizitzen espekulazioa eta bizilagunen kontrako erasoak salatzeko.\nIrutxuloko Hitza @irutxulo | Iñaki Agirre\nAldamar Berri sozietateak erosi du Aldamar kaleko 32. zenbakia. Argazkia: Malen Aldalur.\nEspazio publikoan kokatutako segurtasun kamerak jartzen dituzten bigarren aldia dela gogoratu dute ekintzaileek. Duela zenbait hilabete, eraikinaren jabeek jarritako beste kamera batzuk ere kendu zituzten, bizilagunen eskubideak urratzen zituztela argudiatuz. Datu Pertsonalak Babesteko Legearen arabera, espazio publikoen segurtasun funtzioa estatuko segurtasun indarrei dagokie, eta kamera pribatuek soilik salbuespen zehatz batzuetan grabatu dezakete eremu publikoa.\nEraikina erosi zuenetik, Aldamar Berri sozietateak horko bizilagunak kanporatzeari ekin diola salatu dute hainbatetan Parte Zaharreko bizilagunek, Aldamarko 32. zenbakian garatu nahi dutena proiektu espekulatzaile bat dela azpimarratuz.\nJarraian, larunbatean Azkoitian itsatsitako karteletan irakurri zitekeen oharra:\nJokin Errasti espekulatzaileari ekintza zuzena\nNor da Jokin Errasti Donostiako hiria hala erasotzeko? Espekulatzaile honek uste du gure hiria bere jolastokia dela, nahi duen eran erosi, saldu eta kontrola dezakeela. Donostiako Aldamar kaleko proiektu espekulatzailearen baitan, 32. portaleko bizilagunak erasotzen jarraitu du. Izan ere, bigilantzia kamerak jarri zituen eraikin barruan eta kanpoan. Kendu egin zitzaizkion, eta berriro ere kamerak ezarri ditu. Bigarren aldiz kendu dizkiogu. Bizilagunak kaleratzen jarraitzen du, nahiz eta auzoak argi utzi dion eraso hauen aurka dagoela, kartelen bidez, pintadekin, okupazioaren bidez eta manifestazioekin. Jende honek herritarrek baina zilegitasun gehiago duela uste du.\nHorregatik, argi utzi nahi dugu espekulatzaile hauen kontrako ekintzak ez direla haserre adierazpen kasualak bakarrik, herriaren eta bizilagunen aldeko autodefentsa bat baizik. Geure auzoak haien eskuetan ez daudela frogatzen ari gara, besterik ez. Jokin Errasti, gure etxeetan kamerak jartzen, etxeak erosten eta bizilagunak kaleratzen jarraitzen baduzu, aurrez aurre aurkituko gaituzu.\nAldamar kaleko 32. zenbakitik kendutako kameren argazkiak itsatsi dituzte Azkoitian, eraikinaren jabeetako baten herrian.\nAuzo Lokala eta desalojoa\nIazko ekainean, Parte Zaharreko gazte asanbladak eraikineko lokal bat okupatu zuen, urteetan zehar bideokluba izandakoa, eta Auzo Lokala sortu zuen hor. Egun gutxira, ordea, Udaltzaingoak lokala hustu zuen Ertzaintzaren laguntzarekin. Operazio hartan, identifikazioari uko egin zion gazte bat komisaldegira eraman zuen poliziak, eta atxiloketa saihesteko errepidean eseri ziren gazteen aurka jo zuen.


Wikipedia:Estrategia - Wikipedia, entziklopedia askea.\nOngi etorri Wikimedia Mugimenduaren\n1. urratsa: hasi aurretik, ikasiAldatu\nZer jakin behar dugu eztabaida informatua izateko?Aldatu\nDokumentu honek gure mugimenduaren eta etorkizunaren inguruko estrategia hizketaldi ezberdinetan eztabaidatu daitezkeen hainbat gai jasotzen ditu. Gaurkotu eta hobetuko da gure hizketaldien eta ikerketaren ondorioz jasotzen den informazioarekin. Horrela gehiago jakingo duzu gai hauen inguruan:\nBiztanleria, hezkuntza eta teknologiari buruzko etorkizuneko joerak.\nGure mugimendua eta bere ekosistema: nortzuk garen gaur.\nNola ari garen eboluzionatzen mugimendu gisa (joerak kontribuzioan, edukian eta irakurtzeko moduetan).\n2. urratsa: etorkizuna pentsatuAldatu\nGaldera handi batAldatu\nEztabaidaren lehen zikloa jada bukatu da. Hemen iraku ditzakezu egindako ekarpenak.\nGure helburua, mugimendu gisa 2030. urterako bidean guztiok inspiratu eta konprometituko gaituen norabide bat identifikatzea da. Honek lagunduko digu antolakuntza hobetzen eta mugimenduaren barneko jarduerak lehenesten. Helburua nahikoa malgua izan behar da denboran aurreran joan ahala oraindik gaurkotasunezkoa izateko.\nEztabaida zazpi galderen arabera antolatuko dugu:\nZeintzuk dira euskal wikilari gisa definitzen gaituzten elementuak? Eta Wikimedia mugimendu gisa? Zeintzuk izan beharko lirateke elementu horiek 2030. urtean? eztabaidatu • irakurri\nZeintzuk dira 2030. urterako munduan aldatuko zenituzkeen gauzak eta nola lagundu dezake Wikimediak horretan? eztabaidatu • irakurri\nZeintzuk dira aurrean ditugun arriskuak? Zeintzuk dira aurrera egiteko sendotu behar ditugun puntuak? eztabaidatu • irakurri\nHezkuntza, jendartea eta teknologia eremuetan 2030rako emango diren aldaketetatik, zeintzuk uste duzu garrantzitsu izango direla guretzat? eztabaidatu • irakurri\nGure leloa "munduko jakintza guztia mundu guztiarentzat eskuragarri" jartzea esaten du. Zer hartu beharko genuke kontuan hau lortzeko? eztabaidatu • irakurri\nZeintzuk dira Euskal Wikilarien Elkarteak mugimendu globalaren parte egin ditzakeen gauzak? eztabaidatu • irakurri\nZer da prozesu hau elkarrekin egiteko batzen gaituena? eztabaidatu • irakurri\nBesteek emandako iritziak irakurri\nBeste hizkuntza bateko eztabaidan parte hartu\nHurrengo urratsak: sintesia eta eztabaida zikloakAldatu\n(Ingelesez) Laburpenak eta informazio banaketaAldatu\nEztabaidak etengabe laburbiduko dira eta gaiaren arabera sailkatu. Eztabaidako puntu nagusiak partekatuak izango dira wiki ezberdinen artean, mugimenduaren osotasunak garatzen dituen iritziak modu errazean izateko.\n(Ingelesez) Kronologia eta prozesuaAldatu\nOraindik eztabaidaren lehen zikloan gaude. Beste bi ziklo egongo dira, irekiak. Hurrengo zikloetan helburuetan bateratzen saiatuko gara eta hainbat eremu zehaztu, beti ere 2017ko abuztuaren aurretik.\nIkonoen kreditoak: Copyright © 2011–2017 OOjs UI Team and other contributors, Expat license\nAzken aldaketa 26 apirila 2017(e)an, 20:58(e)tan\nOrriaren azken aldaketa: 26 apirila 2017, 20:58.


TTiKLiK! - HAURREN ELIKADURAN PROTEINA GEHIEGI/DEMASIADAS PROTEINAS EN LA DIETA DE LOS NIÑXS\n05/06/2013 07:21 0 commentaires\nHAURREN ELIKADURAN PROTEINA GEHIEGI/DEMASIADAS PROTEINAS EN LA DIETA DE LOS NIÑXS\nProteina larregi kontsumitzea osasun arazo askoren iturri izan daiteke, batez ere, haragiaren eta beste hainbat elikagairen nutriente ugariekin elkartzearen ondorioz.\nHaurtzaroan proteinek ematen duten energiak dieta osoko kalorien %10 – % 15beharko luke izan. Horien erdiak baino gehixeagok (%65 inguru) animali jatorrikoak izan beharko lukete eta gainerako %35, berriz, landareek emango ligukete. Egungo haurren dietak, ordea, ildo horretatik urruntzen dira, eskuarki, haurrek bidezkoa litzatekeena baino elikagai proteiko (haragi eta esnekiak, gehienbat) gehiago kontsumitzen dutelako.\nKontuan izan dezagun animali proteina larregi hartzeak kaloria, gantz saturatu, kolesterol eta sodioaren ekarpena handitu egiten duela. Ez da harritzekoa nutriente horiek helduaroan intzidentzia larrienekoak diren gaixotasun kronikoen garapenarekin identifikatzea: obesitatea, trastorno kardiobaskularrak, hipertentsio arteriala eta giltzurrunetako arazoak, alegia.\nNutrizioaren ikuspegitik bizitzako lehen urtea kritikoa da, etapa horretan hazkundea eta garapena sekula baino azkarragoak izango direlako: hamabi hilabetean haur txikiaren pisua hirukoiztu eta luzera bikoiztuegingo da.\nUrtea beterik, bular-umeak bere-berea duen hazkunde azkarreko fasearen eta geroagoko (hiru urte dituenetik nerabezarora arteko) hazkunde iraunkorreko fasearen arteko trantsizio etapan sartzen da umea. Baina nutrienteen eragin fisiologikoa bizitzako lehen urtean nabarmentzen da: haurrak garai horretan irensten dituen esnearen eta elikagai osagarrien azukreek eta gantzak pisua hartzeko beharrezkoa den energia emango diote.Proteinek, berriz, hazteko eta gorputzeko ehun guztiak osasunez garatzeko aski izan behar dute.\nJende askok ez du ulertzen arrain, haragi edo arrautzarik hartu gabe ere bazkaldu edo afaldu daitekeela; sartzeko entsalada bat eta ondoren arroz, pasta edo lekaleek osaturiko jakiak ez gurasoei, ez seme-alabei apetitua aseko ez dielakoan daude. Errealitatea ez da horrela, inondik ere. Ez da osasuntsua, adibidez, askaltzeko bi petit suisse hartu dituen bi urteko umeak, bi solomo xerra edo postrerako bi gaztatxo jatea: elikagai horiek, izan ere, umeak egunero hartzen duen litro erdi esneari eta afariko arrautzari edo arrain pusketari gehitzen zaizkio-eta. Emaitza: adin horretako umeak egunean hartu beharko lituzkeen 40 gramo proteina eta 1.200-1.300 kaloria baino askoz gehiago da hori.\nArtikulu osoa: http://www.ttiklik.com/blog/2012/03/13/haurren-elikaduran-proteina-gehiegi/


IDarte - Galeria - IDarteko aktibitatearen erakusleihoa.\nSarrera -> Galeria\n1 otsaila 2022\nAnimazio Goi Mailako Zikloa, EUS\nNormalean, animazio-proiektuek lan-fluxu bera izaten dute, 3 fase bereizgarrirekin: 1. Aurreprodukzioa2. Ekoizpena3. Postprodukzioa Aurkezpen honetan Olatz López de Heredia Animazio Zikloko 1. mailako ikasleak egindako animaziozko...\nDiseinu Grafikoko Goi Mailako Ikasketak, EUS\nTalk-A variable typeface proiektu esperimental bat da eta, estilistikoki kontrakoak diren, bi eraikinen arteko elkarrizketa letra-tipo aldakor baten bitartez islatzea du helburu. Letra-iturria Vitoria-Gasteizen kokatua dagoen IDarte...\nDiseinu Grafikoko Goi Mailako Ikasketak, Erakusketak eta argitalpenak, EUS\nArgazkigintza Goi Mailako Zikloa, EUS\nOihane Gil argazkilaritza artistikoko goi-mailako 2. mailako ikasleak Hizkuntza eta ikus-entzunezko teknologia irakasgaian egindako lana. Banakako argazkietatik abiatuta Stop Motion bat egitean datzan ariketan....\nDiseinu Grafikoko Goi Mailako Ikasketak, Galeria, EUS\n“LetterHolics Festival” Kaligrafia, Lettering eta Tipografiaren fikziozko nazioarteko jaialdi bat da. Letrak ardatz hartuta, gure bizitzak egunero eraldatzen dituzten diziplina batzuen garrantzia transmititzeko leku ezin...


kritiken hemeroteka » Bihotz berezi bat\n« Hitz gutxi, baina ez hutsalak | Sosegu heldua »\nBihotz berezi bat Jose Luis Padron / Bilbao, 2013-02\nGabriel Kortak (Donostia, 1951) bere kasa argitaratu du Elurra galtza motzetan (Egilearen edizioa, 2012) poema liburua Iñaki Bastarrika adiskidearen laguntzarekin, bosgarrena du orain 33 urte hasitako bere ibilbidean.\nBakardadea omen da askatasunagatik ordaindu beharreko prezioa, eta Gabriel Kortak nahikoa eta gehiegi ordaindu ditu bi bizi esperientzia horien ondorioak. Baina ez dut horretan gehiago sakonduko.\nGuztira, 100 bat poema bildu ditu Gabriel Kortak poesia liburu honetan, eta horietako batzuei, gainera, bakardadean berak egindako irudiak gehitu dizkie.\n“Ez dut gogoko lehia; poesia ez da kirola. Nik ez dakit zer den poeta izatea. Nik ez dakit zer den poesia, baina gertatu egiten da, eta esaten dut: hau poesia da” dio Gabriel Kortak, Elurra galtza motzetan liburu berriko azken poeman. Egileak berak idatzitako oinarrizko asmoen manual bikaina ere dakar liburuak bere baitan, hitzaurre forman, benetako poetika bat.\nLaua bai, baina ez arrunta. Gordina, samina, mingarria ere bai, baina inoren erosotasun txikian plisti-plasta ibili nahi ez duelako. Zehatza ere bai, eta landua, esaldiek bide erraza hartzen dutela badirudi ere bere horizontalean, Kortak poema bakoitza zuzentzen eta berridazten eta egokitzen baitu ia obsesioz, “ia” hori gabe esan, eta asmatuko nuke, bueltak eta bueltak emanez hitzari, gaiari, bere mundu poetikoari, bere ahots bereziari.\nPoema bat bestearen atzetik, errazak dira ulertzen Gabriel Kortak eta bere olerkiek bizi dituzten sentimenduak. Gabriel Kortaren edozein bertso lerro da maitasun, gizatasun eta askatasun istorio sakona. Gabriel Kortaren edozein poema izan zitekeen blues eder bat. Edota Ainara Maiak idatzi duen modu berean, bere nahigabeak neureak dira, nireak bereak, baita munduarenak ere, eta munduaren nahigabe guztiak poetarenak. Igor Estankonarekin ere bat nator, Gabriel Kortak sufritzen du eta maite du, bihotza zabalik.\nOrain arte lau liburu kaleratu ditu Gabriel Kortak, eta laugarrenean lau liburuak daude: Isiletik (Ustela bilduma, 1980), Okaranak (Susa, 1986), Harri hautsiak (Egilearen edizioa, 2002), eta azkenik, Laugarrenak lau (Egilearen edizioa, 2010).\nElurra galtza motzetan, bere bosgarren liburua da.


Hasiera/ Ikuskapen Unitatea/ Gorabeherak eta abisuak\nGorabeherak eta abisuak\nGorabehera akademikoen eta aldaketa abisuen prozesu berria\nProzesu berria 2018-19 ikasturtean jarri da abian, eta irakaskuntza planifikatuaren aldaketei buruzko abisuak eta gorabehera akademikoak bereizten ditu.\nGorabehera akademikoa esaten zaio irakaskuntza-jarduera osoki edo partzialki kentzeari:\nEskola teorikoa edo praktikoa\nEbaluazio probaren berrikuspena\nNormalean, ikasleek jakinaraziko dute gorabehera bat, irakaskuntza jarduera bat kendu dela idatziz jaso nahi dutenean.\nHorretarako, Ikastegiko webguneko inprimakia erabiliko dute edo gorabehera akademikoak, kexak, iradokizunak, eskerrak eta kontsultak aurkezteko inprimakia. Ikastegira joanda edo posta elektronikoaren bidez aurkeztuko dute.\nSalbuespen gisa, irakasleek gorabehera bat jakinaraziko dute irakaskuntza kentzeko arrazoia hau ez denean: irakaslea ez egotea eskola eman behar duen tokian.\nGORABEHERA AKADEMIKOEN JUSTIFIKAZIOA\nIrakasleek gorabehera akademikoak justifikatzeko inprimakia erabiliko dute Sailak edo ikuskatzaileak eskatzen badie.\nNormalean, aldaketak (egun, ordu, ikasgela eta irakasle aldaketak) aurretiaz jakinaraz daitezke eta eskola ez da kentzen. Beraz, ez dira gorabehera akademikotzat hartzen.\nEz dira gorabehera akademikotzat hartuko gero sortu diren aldaketak, aurrez ikusi ezin izan direnak, eta geroago berreskuratuko direnak.\nIrakasleek NireIkasgelategiaren bidez jakinarazten dizkie aldaketa guztiak ikasleei. Aldaketak data, ordua edo ikasgela aldatzea berekin badakar, irakasleak Zerbitzu Orokorrei ere jakinaraziko die (aulario.auxiliares@unavarra.es tel.: 948 16 9620), libre utzitako gunearen berrerabilpena balora dezaten.\nIrakasleek ez dute beren Sailari abisatu beharrik irakaskuntza aldaketa bat egiten dutenean, betiere aldaketa horren eragina eskola-aste bat baino txikiagoa bada.\nAldaketen eragina irakaskuntza aste bat baino handiagoa bada, irakasleek nahitaez abisatuko diote e-posta baten bidez beren sailari, eta aldaketaren xehetasunen eta arrazoien berri emango diote. Bai irakaskuntza planifikatuari bai berreskuratu behar denari buruzko datuak jakinarazi behar dira (titulazioa, irakasgaia, taldea, hizkuntza, data, ordutegia, ikasgela eta irakaslea); aldaketa bat badago, Sailak aldaketa hori erregistratu behar du Irakaskuntza Esleipenean.\nEragina aste bat baino handiagoa izanik data, ordutegia edo ikasgela, aldaketa dakarte kasuetan, irakasleek ukitutako ikastegiari edo ikastegiei abisatuko diete, eta ikastegi horiek Ikasgelaren eskaera inprimakiaren bidez eskatu behar dute Zerbitzu Orokorretara bidaltzeko eta aldaketa webgunean bistaratzeko.\nIkastegiak gorabehera akademikoen jarraipen txosten bat egingo du, eta, beharrezkoa bada, gorabehera horien justifikazioa eskatuko dio Sailari.\nHorretaz gainera, gorabehera jakinarazi duen interesdunarekin harremanetan jarriko da Ikastegia erantzun bat emateko.\nSailak aldian-aldian aztertzen du abisuen erregistroa eta, beharrezkoa bada, abisuen justifikazioa eskatuko die irakasleei.\nGorabehera akademiko, kexa, iradokizun, esker on eta kontsulten azterketa\nAurkezpena eta eginkizunak\nIrakasleen eta Ikertzaileen Ikuskapen Unitatea


::beti gorriak:: EHAK-ren blog EZ ofiziala: EHAKri boza emateko eskatu du Batasunak, eta bere zerrendak erretiratu ditu\nBatasuneko bozeramaile Arnaldo Otegik EHAK Euskal Herrialdeetako Alderdi Komunistari botoa emateko eskatu die Batasuneko jarraitzaileei, eta beraien zerrendak erretiratu egingo dituztela jakinarazi. "EHAK da gatazka politiko eta armatua gainditzearen aldeko legezko boto paper bakarra". Nabarmendu dutenez, ez dute boza haientzat eskatzen EHAKren eta Batasunaren helburu ideologiko eta politikoa bera delako, baizik eta gatazka gainditzeko helburu hori elkartrukatzen dutelako.\nEHAK-k Aukera Guztiak hautesle elkartearen asmoak bere egin ostean, egoera berriaren aurrean zer egin bere militanteekin eztertu behar zuela iragarri zuen Batasunak. Orain, kontsultak egin ostean, EHAKri boza ematea erabaki dute, eta horretarakoxe deia egin die gizarteari.\nHorretaz gain, Batasuneko militanteei EHAKren aldeko kanpaina egiteko eskatu die. "Apirilaren 17ko hauteskundeetan, egoerak bere horretan mantendu nahi dutenen eta benetan bakearen agertokira salto egin nahi dutenen artea erabakitzen jakingo du gizarteak". Batasunaren iduriko, EHAKren aldeko bozak, "bake eta demokrazia prozesuari benetako bultzada emateko balioko du".\nBatasuna pide el voto para la candidatura de EHAK ...


Joxe Takolori eskainitako erakusketa ireki dute Lagun Onak MBren egoitzan - Azpeitia - uztarria.eus\nJoxe Takolori eskainitako erakusketa ireki dute Lagun Onak MBren egoitzan\nMailo Oiarzabal 2021-03-26 20:21\nMendizaleen elkarteak bere 75. urteurreneko ekitaldien barruan prestatu du, Enekoitz Esnaolaren eta Julen Etxeberriaren proposamenari eutsita. Mendigoizale zenaren hainbat argazki ez ezik, Takolok berak mendian erabilitako material ugari ere ikus daiteke erakusketan. Maiatzaren 30era arte, Xoxoteko Eguna, ikusgai izango da.\nPandemiak pandemia, ekitaldiz eta egitasmoz beteta ari da ospatzen Lagun Onak Mendi Bazkuna bere 75. urteurrena. Gaur, urteurren horren harira prestatu duten beste egitasmo bat aurkeztu dute mendizale elkartekoek: Joxe Urbieta Takolo zenari eskainitako erakusketa. Mendizaleen egoitzan bertan jarri duten erakusketa maiatzaren 30era bitartean egongo da ikusgai; aurtengo Xoxoteko Egunera arte, alegia.\nEnekoitz Esnaolaren eta Julen Etxeberriaren proposamenari eutsita antolatu du Lagun Onak MBk Takolori buruzko erakusketa. 2000. urteko abuztuaren 12an hil zen mendizale azpeitiarra eta 2001ean argitaratu zuen Uztarriak Takoloren biografia liburua, Esnaolak idatzitakoa. Etxeberria, berriz, Takoloren iloba da, eta osabak gordetako hainbat tresnarekin osatu dute erakusketa: hainbat argazki eta prentsa errekorte ez ezik, Takolok mendian erabilitako hainbat material jarri dute erakusgai, tartean Everesteko espedizioan erabilitakoak, eta hori da erakusketaren "berritasun nagusia". Esnaolak aurkezpenean azaldu du iazko karnabaletan bururatu zitzaiela Etxeberriari eta berari erakusketaren ideia, eta joan den udazkenean proposatu zieten Lagun Onakekoie; pandemiaren gorabeherek atzeratu egin zuten asmoa, baina gauzatu dute, azkenean.\nArrastoa utzi zuen gizona\nJoxe Takolo mendizale aitzindaria izan zen, batik bat Azpeitian eta inguruetan. Haren mendiko ibilbidearen eta izaeraren zertzelada batzuk eman ditu Esnaolak erakusketaren inaugurazioan. Takoloren lagun batzuek hura hil berritan komunikabideetara igorritako gutun batean ziotena ekarri du gogora kazetariak amaieran: "“Zure ametsa bete da: igaro izan zaren lekuetan zure arrastoa utzi duzu”. "Erakusketa honekin berriro oroitu nahi da Joxe", esan du Esnaolak. Takolok utzitako arrastoaren adibide bat izan da Lorenzo Nogues mendizale aragoiarrak gaurkorako espreski bidalitako grabazioa; Takoloren lagunmina, Azpeitian egotekoa zen gaur, baina pandemiaren gorabeherek ezinezkoa egin dute haren asmoa. Horregatik, hunkituta grabatutako hitz batzuk bidali nahi izan ditu, Takolori gorazarre eginez.\nArantxa Larrañaga Lagun Onak MBren lehendakariak ere hartu du hitza inaugurazioan. Esnaolaren eta Etxeberriaren ekimena eskertu ditu eta herritar guztiak gonbidatu ditu bai gaurtik ikusgai den erakusketa ikustera, bai elkarteak dagoeneko martxan dituen zein datozen hilabeteetan antolatuko dituen ekimenetan parte hartzera.


VILLE D'HENDAYE :: Orioko kirol-eremua ordezkatua izan da!\nOrioko kirol-eremua ordezkatua izan da!\nOrioko kirol-eremua berritzea\nKirol anitzeko eremua izateaz gain (esku baloi, futbola, saski baloi, boleibol) topaleku eta bizileku egokia da auzoko biztanleentzat*.\nLehenengo egiturak 20 urtez erabili ondoren behar zuen erreberritua izan.\nBeste argazkiak hemen klik eginez\nOtsailaren 9an, obra hori burutu duten GUICHARD eta KASO Aquitaine sozietateen presentzian, bertaratu diren hautetsiek lanen kalitate ona berretsi ondoren, inguru horietan aurreikusiak diren berrantolatze lanak aipatu dituzte.\nKirol anitzeko eremua\nEgitura berriak (220m²) betetzen ditu indarrean diren arau teknikoak.\nEuskarriak altzairu galbanizatuan dira eta arraxinezko oholesia (plastikozkoa eta ez egurrezkoa) indartua izan da metalezko elementuen bidez. Patar zabal bat instalatua izan da jendarte-on handiago batentzat.\nSoropil sintetikoa hondarrez egonkortua dago eta ez kautxuzko pikorrez. Kasu: Ez da komeni hanka hutsik jolastea! Lurreko marrak ezin dira ezabatu.\nAteka oinezkoentzat bai eta pertsona elbarrituentzat egokia da segurtasun osoz sar daitezen.\nEgituraren gastua 57.000€koa da zergak barne.\nHurrengo egokitzapenak: planoa kontsultatzeko\nKirol anitzeko eremuaren ondoren, inguruko bazterrak ere modu atseginagoan berrantolatuko dira.\nLehenik zola altxatuko da pertsona elbarrien sarbidea errazteko kirol anitzeko eremura iristeko; bestetik, landare hesi batek marraztuko du espazio berria ume txikiak dituzten familiei seguritatea emanez, Irandatzeko edo Beltzeniako jolas parkeetan bezala.\nBerrantolatze lanetan adin guztietako jendeak kontutan hartuak izan dira: Ping-pong mahai bat instalatuko da lekuz aldatuko diren bi petanka eremuen ondoan. Pump-track* gune berri bat aurreikusten da bestalde, txirrindulari abenturazaleentzat! Eta jende guztientzat, piknikatzeko eremu bat mahaiez eta aulkiez hornitua agertuko da jolas parke berriaren ondoan, gazte eta ez hain gazteentzat.\nBerriki aparkalekuaren ondoan kokaturiko liburu kutxak bere behin betiko lekua aurkituko du plaza lorategi berrian.\nKanpoaldean aparkalekua berrantolatuko da bi-gurpileko ibilgailuentzako lekuak jarriz.\nLanak 2018ko apirilean hastea aurreikusten da.\nKirol anitzeko eremuaren sartzea\n*Orioko auzoan etxe andana dago eta hlm etxebizitzak (210: 40 etxe eta 170 etxebizitza kolektibo).\n*Txirrindularitza: Zirkuitu bat maldan diren bihurguneekin, ibiltzean txirrindulariak besoekin punpa dezan.\nPublié le 13 February 2018 - Catégorie(s) : Animations - Loisirs, Enfance - Jeunesse, Famille, Projet, Sport, Travaux - Circulation\n“Etxean, ongi” – 4 lantegi : Etxean egoteko ahal bezain luzaz\n- Publié le 19 October 2018\nAuzoen permanentziak : azaroan\nNire astea arrosez: Eztabaida-gaua, sofrologia…\n- Publié le 18 October 2018\n- Publié le 17 October 2018


Gure web-orrian aipamena eta eskerrak\ngure web-orrian kutxa bat sortuko dugu: "Goazen Antzerkira metacrowfunding". Bertan adreiluzko horma bat diseinatuko dugu. Adreilu bakoitzean gure kofinantzatzaile eta kolaboratzaile bakoitzaren izena azalduko da.\nGure web-orrian aipamena+proiektuaren egutegi bat.\nWeb-orriko hormako aipamenaren gain, egutegi bat diseinatuko dugu kanpainako giraren argazkiekin (bidaltze-gastuak barne)\nIrabazi zure pailazo sudurra\nAipamena+Egutegia+bi pailazo sudur (gastu guztiak barne)\nAntzerki iniziaziorako Master-Class lantegi bat\nLantegiak Zarautzen egingo dira. Gehienez 15 pertsona sartuko ditugu lantegi bakoitzean.\nSaioak 3 ordutakoak izango dira.\nArropa erosoa ekarri, lurrean iraulkatuko gara.\nHiruko paketea+Gonbidatu lagun bat\nAipamena+Egutegia (bidaltze-gastuak barne)+Lantegia (Lagun bat gonbidatu ezazu lantegira zurekin etortzeko).\nBikoa eta Frankenstein\nAipamena+Egutegia (bidaltze-gastuak barne)+Didau antzerki taldearen hurrengo ikuskizunaren estrenaldirako bi sarrera. Ikuskizuna: Frankenstein, barrez lehertzeko eta negarrez urtzeko. Familiarteko ikuskizuna. Estrenaldi galanta edukiko dugu. Ikuskizuna, argazkiak gurekin eta haurrekin eta aperitibo bat ere. Ez galdu aukera!\nLehenengo hamarrek Bikoa eramango dute 90€ ren truke.\nAipamena+Egutegia+Beldartxo jatuna ikuskizunaren emanaldi bat (mikroantzerkia haurrentzat, zure zelaian, zure elkartean, zure eskolan, zure liburutegian, e.a.\n1500 biztanletik beherako herrietako haurrentzako antzerki profesional kanpaina.\nPertsona eta materialen garraioak\nFurgoneta, gasoila, bide-sariak. Gira guztiko kalkuluak 600 kilometro gutxi gora behera (gira eta produkzioa)\nAmortizazioak, sariak, komisio eta transakzioak, gastu orokorrak, bideoak, promozioa, bidaiak, e.a.\nAmortizazioak: Material teknikoa, produkzioko materiala, furgoneta, e.a. Sariak: Egutegiak, antzerki ikastaroak, Mikroantzerkiak. Bankuen bidez egindako ingresoen gastuak. Gastu orokorrak: ofizina, ofimatika, girako produkzioa. Kanpainaren antolaketarako herrietara bidaiak. Interesa duten herri guztiekin bilera.\nBi aktore eta argi eta soinu teknikari bat. 5 emanalditarako.\nZergak eta gizarte-segurantza.\nBi aktore eta teknikari bat.\n5 egunetarako dieta erdiak, bi aktore eta teknikari bat.\nPertsona eta materialen garraioak.\nFurgoneta, gasoila, bide-sariak. Gira guztiko kalkuluak 900 kilometro gutxi gora behera (gira)\nSariak, komisioak, transakzioak, amortizazioak, bidaiak.\n10 emanalditarako bi aktore eta argi-soinu teknikari bat\n10 emanalditarako bi aktore eta teknikari bat.\n10 egunetarako dieta erdiak, bi aktore eta teknikari bat.\nGuztira € 5.050 € 14.995\nGoazen antzerkira proiektuarekin 1500 biztanletik beherako herrietara eraman nahi dugu euskarazko haur antzerki profesionala. Hemen ere badago antzerkia. Crowdfunding proiektu baten bitartez, zubi bat sortuko da erakunde publiko zein pribatuen artean: udal txikiak, bertako ikastetxeak, Aldundia, gu geu eta zuek ere. Aulki polit baten 4 oinak, Goazen antzerkira.\nGela txiki zein handietan egingo ditugu gure antzezlanak, gimnasio txiki zein liburutegietan, betiere argiztapen, soinu eta eszenografia egokiez hornituta. Kanpainarako aukeratu dugun ikuskizuna Sergei Prokoffief-en Peru eta otsoa da, Didau taldeak egokitua 4 urtetik gorako haurrentzat. Herri txiki batean gertatzen den adiskidetasunaren inguruko istorio soil bat da, sinfonia handi batez lagunduta. Literatura eta musika, antzezlan dibertigarri batean bihurtuta.\nGoazen antzerkira kanpainak 4 urteko ibilbidea izan du Zarautzen, oso emaitza onekin.\nKanpaina honetan, kofinantziatzaileak behar ditugu. Izan ere, zure ekarpen txikia behar dugu neska-mutilentzat antzerkirik onena egiteko.\nHaur antzerki profesionala zabaltzea, balore etiko zein estetikoetan hezteko eskaintza bat egitea.\n⁃ Antzerkia desentralizatzea, herria indartuz topagune eta abenturak sustatzeko beharrezko lurralde bezala.\n⁃ Antzerkia eta hezkuntzaren arteko hurbilketa sustatzea (aisialdi sortzailea eta formakuntza).\nEzaugarrien artean nabarmentzekoak:\n⁃ Ikuslea eta antzezlanaren arteko hurbilketa. Neska-mutil kopuru handiena, 150 haur da ikuskizuneko. Herri bateko haurrekin ez badira eserlekuak betetzen, hurbileko beste herri bateko haurrekin osatuko dira.\n⁃ Ikastetxearen bitartez antolatuko da antzezlana (Eskola kontseilua, IGE). Ikastetxea herriko kulturaren sustapenean partaide izatea bultzatuko da horrela.\n⁃ Ikusleen formakuntza: parte hartzen duten ikastetxeek ikuskizunaren Jarduera fitxak jasoko dituzte, ikuskizunaren aurretik edo ondoren ikasgelan egiteko.\n⁃ Jarduera sozio-kultural-hezigarriak sortzea herri txikietan.\n8:00tan herrira iritsi. Argiztapen, soinu eta eszenografia muntatu.\nOndoren, ekipo teknikoa eta eszenografia jaso.\nBazkaldu eta etxera.\nMOTIBAZIOA, ETA PROIETUA NORI ZUZENDUA DAGOEN\nHerri txikietako neska-mutilentzat proiektu sortzaileak sustatuz eguneroko ingurunea aberastea eta gizaki aske bezala hezteko baloreak transmititzea izan da 1985 urtean hasi ginenez geroztik motibatu gaituena. Hori lortzen dugunean sentitzen dugu gure burua eta gure ingurunea hobeto ezagutzeko balio izan digula. Horregatik, beharbada horrelako proiektu bat martxan jartzeko motibaziorik handiena aurkikuntza pertsonal eta profesionaren abentura horixe bera da, eta ahalik eta baldintzarik onenetan haurrei transmititzea.\nAinhoa Agirre (Zarautz 1967). Aktore, eszenografo eta atrezista, formatzaile eta ekoizle, 20 urteko esperientziarekin. Aktore bezala haur antzerkiaren 13 ikuskizunetan parte hartu du, Euskadin eta Andaluzian; eszenografo eta atrezista bezala, haur eta helduentzako 21 ikuskizunetan parte hartu du; formatzaile bezala, haur antzerkirako hastapen tailerrak egin ditu, Zarautzen, Orion, Dos Hermanasen eta Alcalá de Guadaíran; ekoizle bezala, Didau antzerkiaren azken 4 ekoizpenak egin ditu, kanpainen zabalkundeaz, antolaketaz eta kudeaketaz arduratuz.\nJuanma Álvarez (Algeciras 1955). Aktore, zuzendari eta antzerki autore, kudeatzaile eta ekoizle, 36 urteko esperientziarekin. Autore bezala haur, gazte eta helduentzako 23 ikuskizunetan parte hartu du. Autore eta egokitzaile bezala, 17 haur antzezlan idatzi ditu, Euskadin, Sevillan eta Madriden estrenatu direnak. Kudeatzaile eta ekoizle bezala, San Pol eta La Bicicleta aretoen kofundatzaile eta zuzendari izan da Madriden; eta eskola antzerki kanpainen zuzendari Madriden (Teatro Lavapiés, Sala Ideal, Sala San Pol eta La Bicicleta) eta Sevillan (Sala Cero). Sevillako Expo´92an parte hartu zuen (kale antzerki programaren zuzendari) eta Zaragozako Expo 2008an (Aragoiko pabeloiko animazioaren diseinua).\nGaur egun, Euskadin eta Nafarroan gure ikuskizunen gira egiteaz gain, hastapen tailerrak egiten ditugu Zarautzen eta Orion, eta Goazen Antzerkira diseinatzen eta aurre-ekoizten ere ari gara une honetan.\nGoazen antzerkiraren bitartez haurrentzako antzerki profesionala herri txikietara, baldintza hoberenetan eramango dugu, balore etiko zein estetikoetan heziz, eta bien aisiaren kultura sortzailea sustatuz. Horrela, herrietako bizitzatik hurbilago eta eskuragarriago dauden lurralde kulturalak aldarrikatzen ditugu.\n<iframe frameborder="0" height="492px" src="//eu.goteo.org/widget/project/didau-teatro?lang=eu" width="300px" scrolling="no"></iframe>